SPS-ov istorijski rollercoaster – Bilten\nUprkos nasilnom padu režima Slobodana Miloševića, njegova je stranka nastavila da igra značajnu ulogu u političkom životu Srbije. U poslednje tri vlade imali su su poziciju “druge violine” različitim i suprotstavljenim strankama. U današnjoj političkoj situaciji Srbije bez opozicije, “socijalisti” – barem prema anketama – paradoksalno ostaju jedini potencijalni izazivači naprednjaka s kojima su u koaliciji.\nKrajem 2000. godine, nakon pada Miloševićevog režima, budućnost njegove partije delovala je tmurno, u najmanju ruku. Povrh svega, do tog trenutka ova je partija bila u senci svog osnivača i neprikosnovenog lidera, on je bio veći od svoje partije, i njegov pad izgledao je kao njihov kraj. Dapače, to što nisu zabranjeni odmah 6. oktobra – što nikoga u tom trenutku ne bi iznenadilo – delovalo je kao taktički potez konglomerata partija pod zbirnim imenom “Demokratska opozicija Srbije”, kojim su hteli da ostave opoziciju koja neće moći da ih ugrozi.\nDeset godina pre toga, ta ista partija imala je apsolutnu većinu u parlamentu, a Milošević je u prvom krugu predsedničkih izbora dobio više od 60 odsto glasova. Petnaest godina nakon pada Miloševića i devet godina nakon njegove smrti, Ivica Dačić, predsednik SPS-a je ministar inostranih poslova Srbije, potpredsednik njene vlade i lider druge po veličini parlamentarne partije. Kako se prelazi taj put i šta nam on govori o post-jugoslovenskoj istoriji Srbije?\nIstorija SPS-a, Socijalističke partije Srbije, Miloševićeve partije, jeste važan deo slagalice za tumačenje određenih, ključnih aspekata jugoslovenske tragedije, kao i dobrog dela post-jugoslovenske faze razvoja (ako tu može biti reči o bilo kakvom razvoju), u prvom redu Srbije, ali i okolnih jugoslovenskih republika, sada nezavisnih država.\nPartija iz dva dela\nSPS je kao partija formiran dok je Milošević već bio na svom pravom vrhuncu moći, u vreme kada je on efektivno kontrolisao već polovinu bivše federacije: paradoks, s obzirom na to da je Miloševićeva zvezda zasijala pod početnom tačkom nacionalističkog programa u to vreme izraženom u paroli – “Oj Srbijo iz tri dela, ponovo ćeš biti cela”. Naime, Milošević je bio na čelu Srbije (u to vreme poznata kao “uža Srbija”), ali je kontrolisao i dve pokrajine u kojima je već izvršen udar – raspuštanjem Skupštine u Prištini i “jogurt revolucijom” u Novom Sadu. Tako je obezbedio tri glasa u Federaciji, čemu je posle “antibirokratske revolucije” Mile Đukanovića i Momira Bulatovića dodata i Crna Gora.\nZahvaljujući tome, Milošević je koncentrisao u svojim rukama najviše moći posle Titove smrti, a u Srbiji je organizovanjem mitinga u okviru događaja koji su tada nazvani “buđenje naroda” uspeo da artikuliše politiku koja je oko njega kao stuba okupila naizgled nemoguće saveznike – nacionaliste, liberale, crkvu, protivnike Tita i titoiste istovremeno, šezdesetosmaše i deo emigracije. Taj mitingaški pokret koji su predvodili Srbi sa Kosova – među kojima je Milošević postao popularan izjavom “narod niko ne sme da bije” – krunisan je promenom Ustava (tada još uvek) Socijalističke Republike Srbije.\nU novonastalim okolnostima, okvir Saveza komunista Srbije bio sve tesniji za Miloševića. Zato je, u godini promene Ustava kojim je faktički suspendovan poredak socijalističke federacije, došlo do osnivanja nove stranke. Nije to bilo prosto preimenovanje SKS u SPS, već njegovo znatno proširenje: naime, tadašnji SKS se 1990. godine ujedinio sa Socijalističkim savezom radnog naroda Srbije, najmasovnijom organizacijom u Jugoslaviji, slednicom Narodnog fronta Jugoslavije.\nPosle formalnog osnivavanja SPS-a i, razume se, formalnog gašenja SKS, novoosnovana partija preuzima čitavu imovinu i nekadašnje partije i SSRN. Zgrade i prostorije do kojih su tada došli i sada su u posedu SPS-a. Nadmoć nad drugim novoformiranim partijama u izbornim rezultatima inspirisala je Miloševića da – po svedočenju bivšeg premijera Srbije i Crne Gore (tada zvane “Savezna Republika Jugoslavija”) i američkog magnata hemijske industrije Milana Panića – 1992. godine izjavi: “Vidiš, Milane, ja sam za Srbe nešto kao Homeini”.\nRat, snažna inflacija 1993. godine, potpuna izolacija zemlje i početak očiglednog čerupanja društvene i javne imovine naizgled nisu mnogo naštetili uticaju i snazi SPS-a i njenog lidera. Razlog za tu činjenicu treba potražiti u nacionalističko-ratnoj propagandi, ali svakako i nesposobnoj, te takođe nacionalističkoj opoziciji. Glavna politička linja još od Osme sednice SKS-a1 – koju je sprovodio Milošević, a pratila ga je i njegova partija – jeste formalna privrženost jugoslovenskoj zajednici, sa tim što je problematizovana zvanična istorija u skladu sa nacionalističkom tezom da je razvoj situacije posle NOB išao na štetu Srbije, te da je politika bratstva i jedinstva bila ustrojena tako da se napravi balans na štetu Srba, kako u samoj Srbiji, tako i u drugim republikama.\nIsto se tvrdilo i za partizanski pokret: u onoj meri u kojoj je bilo moguće prikazati ga kao isključivo srpsku stvar, u toj je meri bio i dobar. Godine 1992. konstituisana je “Savezna republika Jugoslavija”, specifična tvorevina koja kao država nikada nije priznata do kraja, nije bila članica UN, bila je pod sankcijama sve vreme, ali je poslužila da se potpuno odbaci socijalistička simbolika sa zastava, sa oznaka policje i vojske i tako dalje, a formalno zadrži jugoslovenski okvir.\nPeriod konstantne krize\nU prvoj fazi postojanja SPS-a vodeći ideolog ove partije bio je akademik Mihajlo Marković, filozof, praksisovac i disident. On nije bio član SKS u trenutku formiranja SPS-a, već je njegovo uključivanje predstavljalo izraz potrebe ove partije da se prikaže kao nova, moderna levica, slična španskim socijalistima na koje su se pozivali kada su osnovani, sa otklonom u odnosu na titoizam. Ništa od toga nije smetalo da vlast sastavljena od kadrova ove partije, njena neverovatna propagandna mašinerija i čitava privredna infrastuktura zemlje budu stavljeni u službu vođenja rata, dok se Milošević kao neprikosnoveni lider SPS-a (iako se on izborom za predsednika republike odrekao svih partijskih funkcija) doživljavao kao predvodnik svih Srba, možda čak i više onih van granica Srbije nego unutar nje.\nJer, samo dve godine je bilo potrebno da nadmoćna izborna pobeda iz 1990. godine bude dovedena u pitanje. Treba shvatiti da je period devedesetih bio period, između ostalog, i krize vlasti. Teško je sada i nabrojati sve vanredne izbore koji su se dešavali što na saveznom, što na republičkom nivou. Naime, već na saveznim izborima koji su raspisani 1992. godine, SPS osvaja oko 600 hiljada glasova manje nego na republičkim izborima 1990. godine. U decembru iste godine održani su i republički izbori, parlamentarni i predsednički.\nSPS nije uspeo da osvoji većinu, ali je formirao manjinsku vladu koju su podržavali Šešeljevi radikali. Ranije iste godine došlo je do promene takozvanog vizuelnog identiteta, to jest promenjen je logo partije, pa je umesto petokrake u kojoj je bio upisan ćirilični akronim SPS, opkrojene srpskom nacionalnom trobojkom, usvojena ruža. Uzgred budi rečeno, SPS se upravo ove godine odlučio na novu promenu; odrekli su se ruže, a ćirilični akronim i crvena petokraka zamenili su uloge – sada je petokraka uglavljena u srednje slovo “P”.\nGodina 1993. upamćena je kao godina najveće krize. Inflacija je rušila sve rekorde, rat je besneo, propaganda divljala, političko-stranački život bio je nasilan, poslanici su se tukli, policija je premlatila Danicu i Vuka Draškovića posle tuče u saveznom parlamentu u kojoj je nokautiran poslanik Draškovićevog Srpskog pokreta obnove (SPO) od strane kolege iz Srpske radikalne stranke (SRS)… U takvoj atmosferi dolazi do nove SPS-ove pobede na vanrednim izborima, ali sa nedovoljnom većinom da formira vladu. Tada dolazi do neočekivanog obrta: iz redova opozicionog bloka predvođenog SPO-om četvorica poslanika podržavaju SPS-ovog kandidata za predsednika Skupštine i to stvara potpuno novu koaliciju koja treba da simbolizuje prekret u politici od ratne ka mirovnoj.\nŠešeljeva SRS formalno nije više na vlasti, a u formalnu koaliciju ulazi Nova demokratija, dotadašnja članica opozicionog saveza i stranka sa do tog trenutka izrazito antiratnim imidžom. Koalicija SPS-a i ND (uz legendarnu Jugoslavensku levicu Miloševićeve supruge Mire) je trajala preko perioda Dejtona do pred bombardovanje 1999. godine, kada se ND zalagala za prihvatanje uloge zapadnih zemalja u kosovskom procesu. Ova događanja pokazala su neverovatne sposobnosti političkih partija da menjaju strane – tada u vladajuću koaliciju ulazi Vuk Drašković sa svojim SPO-om na mesto ministra inostranih poslova, dok se Nova demokratija seli u opoziciju, kasnije postaje članica DOS-a, učestvuje u rušenju Miloševića, a njen predsednik Dušan Mihajlović postaje ministar unutrašnjih poslova i tu praktično završava svoju karijeru.\nNa republičkim predsedničkim izborima 1997. godine, pošto je Milošević potrošio ustavno ograničenje od dva mandata, te prešao na savezni nivo, SPS-ovi kandidati – prvo Zoran Lilić, a onda i Milan Milutinović – ne uspevaju da pobede Šešelja. Prvi kandidat Zoran Lilić je imao “nerešen” rezultat sa Šešeljem, bar zvanično. Isto bi se dogodilo i sa drugim kandidatom na ponovljenim izborima, Milutinovićem, ali je došlo do zloupotrebe glasova Albanaca sa Kosova koji inače nisu ni glasali, te je manipulacijom SPS dobio drugog predsednika republike, a Šešelj kao nagradu za pristanak na tu providnu igru dobija novi koalicioni status, potpredsedničko mesto u republičkoj vladi, dok današnji predsednik vlade, proevropski orijentisani Aleksandar Vučić, postaje ministar informisanja.\nNova demokratija je u međuvremenu nestala sa političke scene, SPO je daleko ispod cenzusa i danas ih u životu održava vladajuća Vučićeva Srpska napredna stranka tako što ih pušta na svoju izbornu listu. Šešeljeva SRS se, posle njegovog povratka iz Haga, prema istraživanjima i sondažama javnog mnenja vratila oko cenzusa ispod kojeg je pala posle Nikolićeve i Vučićeve promene politike i formiranja nove stranke. SPS je pak druga stranka po zastupljenosti u Skupštini, a uz to je i u Vladi.\nPosle promene režima 2000. godine nije bilo lako zamisliti takav scenario. Sa ove istorijske distance, može se reći da se taj režim više samouništio, nego što je uništen sa druge strane. Naime, posle besmislenog i, ispostavilo se, neuspešnog pokašaja da falsifikuje lokalne izbore 1996. godine, režim ubrzano gubi na popularnosti i podršci. Koalicija sa omraženim JUL-om, NATO bombardovanje, te neprestana politička kriza stvorili su situaciju postojanja dve realnosti – jedne koju propagira i u koju veruje režim, te one druge za sve ostale. Kasnije se pokazalo da je i vrh samog režima verovao ružičastoj slici koju je pokušavao da prikaže: izbore 2000. godine su raspisali čitavu godinu ranije, jer su bili uvereni u pobedu.\nPropaganda režima je, posle prvog i jedinog kruga izbora, pokušala da prikaže da Milošević vodi, što nije bilo tačno. To je dalo argument DOS-u da proglasi pobedu na predsedničkim izborima u prvom krugu, što je kasnije problematizovano, a danas skoro nemoguće utvrditi tačan rezultat jer su dokazi uništeni. Pre zakazanog drugog kruga dogodio se peti oktobar, Milošević je te večeri javnosti saopštio da se povlači da bi se odmorio i posvetio svom unuku Marku. To je bio kraj režima, iako je u Skupštini SPS-ova koalicija sa JUL-om mogla da formira većinu sa Bulatovićevom Socijalističkom narodnom partijom iz Crne Gore, svojim dotadašnjim koalicionim partnerom.\nPolitička bura je tu koaliciju jednostavno zbrisala. Da bi stvar bila zanimljivija, sam DOS uključivao je nezanemarljiv broj bivših Miloševićevih saradnika, od kojih su neki bili čak i članovi SPS-a poput Nebojše Čovića, bivšeg gradonačelnika Beograda, koga je na tom mestu nasledio Zoran Đinđić nakon pomenutih izbora iz 1996. godine. Ali, nije u DOS-u bio samo Čović; bili su tu i Momčilo Perišić, bivši načelnik generalštaba, general iz vremena rata u BiH; bili su tu bivši koalicioni partneri iz Nove Demokratije.\nNaime, posle pada Miloševića, mnogima se činilo logičnim da SPS jednostavno nestane, takve su okolnosti bile. Počeli su da se pokazuju i simptomi – u Skupštini Srbije odvojila se frakcija, poslanička grupa bivšeg visokog funkcionera Branislava Ivkovića i formirala prvo svoj poslanički klub, a onda i partiju sa akronimom SNS – Socijalistička narodna stranka. Ta stranka nije uspela da privuče glasače SPS-a, pa je nestala, a SPS je nekoliko godina proveo na granici cenzusa. U tom se periodu SPS nije zvanično distancirao od Miloševića, barem javno. Ali on se distancirao od SPS-a.\nNa neuspelim predsedničkim izborima u septembru 2002. godine SPS-ov kandidat bio je čuveni glumac Bata Živojinović. Milošević je na tim izborima podržao Šešelja, a ne Živojinovića. To su bili prvi neuspeli predsednički izbori, a usledili su i drugi, tako da je Srbija od kraja Milutinovićevog mandata do izbora Borisa Tadića 2004. godine imala VD predsednika, a da bi neko uopšte bio izabran morao je biti promenjen izborni zakon kojim je ukinut cenzus od minimalnih 50 odsto izašlih birača da bi izbori bili validni. Takođe, izbori sa Živojinovićem kao frontmenom su istorijski minimum SPS-a po broju dobijenih glasova – manje od 120 hiljada.\nMeđutim, za daljnju SPS-ovu sudbinu su daleko značajniji bili parlamentarni izbori 2004. godine koji su ih doveli u situaciju da, podrškom manjinskoj vladi Vojislava Koštunice, opet postanu faktor koji može da odlučuje o vlasti. To je bila prekretnica koja je označila novi uspon ove partije, ovoga puta sa Ivicom Dačićem kao liderom. Već posle sledećih izbora oni prelaze granicu od onih koji stoje pred vratima Vlade, do onih koji u njoj ne samo sede, već drže i neki od tradicionalno interesantnih resora. Tada je Dačić postao ministar unutrašnjih poslova, iako je pre toga on lično, kao i još neki visoki funkcioneri SPS-a – poput direktora marketinga te partije Vladimira Zagrađanina – bio proglašen učesnikom afere “kofer”, koja je kasnije dobila sudski epilog. Takođe, potpisao je “istorijsko pomirenje” sa Demokratskom strankom, nekadašnjim liderom DOS-a, što je bio i simbolični čin kojim je SPS skinuo sa sebe žig petooktobarskog poraza, ali i uzroka koji su doveli do njega.\nGarant političkog preživljavanja\nDačić je, u međuvremenu, stekao imidž veseljaka, postao je poznat po pevanju “Miljacke” Halida Bešlića, njegov engleski na javnim i bilateralnim skupovima zasmejava posetioce You tube-a, njegovi kontakti sa bitnim figurama iz podzemlja su više puta izlazile u javnost i – ništa. On je, otkad je stupio na čelo SPS, upisao sebi u profesionalnu biografiju mesto ministra unutrašnjih poslova, predsednika Vlade, pa onda ministra inostranih poslova i potpredsednika Vlade. Za to vreme, najveći deo onih koji su rušili Miloševićev režim su nestali, računajući i Koštunicu, a Demokratska stranka se trenutno nalazi oko cenzusa.\nPosle izbora 2014. godine na kojima je Srpska napredna stranka nadmoćno pobedila, dogodio se i neočekivani poziv SPS-u u Vladu, iako za to nije bilo razloga – SNS je imala većinu i mogla je da vlada sama. Očito je da su očekivane teškoće bile takve da su pobednici hteli da ih podele sa nekim, pa je izbor pao na SPS iz niza razloga. Da li će se to pozitivno ili negativno odraziti na buduće rezultate SPS-a, to ćemo morati da čekamo.\nJer, kao što smo videli, SPS je prešao put od najjače stranke na početku svog postojanja, preko skoro samog dna po padu svog osnivača do druge stranke po snazi u aktuelnom trenutku; ne samo što su drugi, već se trenutno ispod njihovog imena podvlači crta kada je u pitanju siguran prelazak cenzusa na eventualnim izborima. Preživeli su raspad SFRJ, promenu iz SRJ u državnu zajednicu Srbije i Crne Gore, a onda i njeno rasturanje. Preživeli su Miloševića, poraz, uključili su u svoje redove neke od svojih bivših protivnika i kritičara poput Srđana Dragojevića, reditelja, Borisa Milićevića, gej-aktivistu, novinara i antiratnog aktivistu, te istoričara Predraga Markovića; dakle, preživeli su i promenu svog identiteta. Sa druge strane, nikako da podvučemo crtu ispod onih koji nisu preživeli ovaj njihov politički rollercoaster.\nNa čuvenoj Osmoj sednici Predsedništva Centralnog komiteta SKS održanoj krajem septembra 1987. godine, Milošević je eliminirao svoje konkurente iz rukovodstva SKS, pre svega Ivana Stambolića kojeg je neposredno pred svoj pad dao i likvidirati. [↩]


Korišćenje potencijala otpadne toplotne energije - Automatika.rs\nNaslovna Vesti Razno Korišćenje potencijala otpadne toplotne energije\nIstraživači kompanije „Siemens“ analiziraju različite komponente energetskog sistema budućnosti i pokušavaju da ih kombinuju na optimalan način. U svom najnovijem izdanju istraživačkog časopisa „Slike iz budućnosti“ govori se o mogućnostima ovog multi modalnog energetskog sistema.\nNaučnici iz globalne istraživačke grupe “Corporate Technology“ u okviru Siemens-a žele da kombinuje različite izvore energije kao što su: nafta, gas, vetar, sunce, biomasa, otpadna toplotna energija i sl. za proizvodnju osnovnih potreba ljudi kao što su električna energija, grejanje, hlađenje i proizvodnja pitke vode na ekološki način. Istaživači sada rade na analizi pojedinih komponenti globalnog energetskog sistema i njihovih međusobnih veza i interakcija.\nJedan od aspekta istraživanja za koji su istraživači posebno zainteresovani je korišćenje otpadne toplote koja se gubi pri radu mašina i druge industrijske opreme. Danas se otpadna toplota u domenu nižih temperatura retko koristi, posebno na ekonomski održiv način. Međutim ova toplota sadrži veliku količinu energije koja se može iskoristiti, smatraju istraživači. Da bi to pokazali oni su razvili demonstracioni projekat u kome koriste otpadnu toplotnu energiju u opsegu temperature od 70 do 120 ̊C za zagrevanje otpadne vode, koja isparava, a dobijena para se usmerava u kondenzator koji razdvaja pitku i koncentrovanu otpadnu vodu.\nOtpadna voda se sprovodi u izolacionim cevima, zatim prolazi kroz nekoliko izmenjivača toplote gde se podiže temperatura vode. Nakon toga voda koja dostigne potrebnu temperaturu isparava kroz isparivače. Dobijena para se kondenzuje, a pritom se vrši odvajanje na pitku i otpadnu vodu. Da bi se u ovom procesu koristila minimalna energija za trasport vodene pare, temperatura i zapremina vazduha mora da bude precizno regulisana. Sledeći sličan projekat bi mogao da bude sistem koji bi pročistio 25 kubnih metara vode na sat.\nIstraživači su takođe izgradili toplotnu pumpu koja može da podigne temperaturu na maksimalno 140 ̊C, za razliku od predhodnih limita od 90 ̊C. Oni koriste poseban proces dogrevanja otpadne toplotne energije do temperature od 130 ̊C, koja bi kasnije mogla da se koristi za zagrevanje objekata.\nPrethodni tekstIP gejtvej za udaljene lokacije\nSledeći tekstAwoX StriimLIGHT – LED sijalica+Bluetooth zvučnik u jednom [VIDEO]


Deutsche Bank počinje otkup svojih obveznica\n17.02.2016. / 9:21\nBERLIN, Deutsche Bank namjerava da pokrene otkup svojih obveznica u iznosu od 5,4 milijarde dolara da bi uvjerila tržišta u svoju finansijsku snagu nakon nedelje u kojoj su njene akcije i obveznice bile zahvaćene naglom prodajom.\nIz najveće njemačke banke izjavili su da planiraju da otkupe starije neosigurane obveznice denominovane u evrima i dolarima.\nCiljani obim otkupa je tri milijarde evra za evroobveznice i dvije milijarde dolara za dolarske obveznice.\nAkcije ove banke zabilježile su, nakon objave, porast vrijednosti od osam odsto, na 14,75 evra (do popodnevnih časova trgovanja u Evropi), ali su i dalje slabije u odnosu na prethodnu sedmicu zbog serije naglih oscilacija.\nŠiri bankarski sektor u Evropi takođe se okrijepio u petak. Indeks bankarskog sektora Euro Stoxx porastao je za 2,7 odsto, iako je i dalje u padu za više od osam odsto ove sedmice i 28 odsto ove godine.\nMarcus Schenck, finansijski direktor Deutsche Banke, izjavio je da bi otkup, koji je potvrdio jedan raniji izvještaj FT objavljen prethodne sedmice, omogućio ovoj banci da „iskoristi tržišne uslove da bi ponovo došla u posjed ovih obveznica, pritom smanjivši teret duga po atraktivnim cijenama“.\n„Otkupom ovog duga po cijeni manjoj od one prilikom emitovanja banka ostvaruje profit. Deutsche Bank takođe koristi svoj jak finansijski profil da bi obezbijedila likvidnost za investitore u obveznice u zahtjevnim uslovima na tržištu“, kaže on.\nNa kraju 2015. godine Deutsche Bank je imala oko 215 milijardi evra likvidnih rezervi, što joj je ostavilo dosta prostora da realizuje otkup.\nOvaj potez je posljednji u nizu pokušaja njemačke banke da ojača povjerenje u svoje finansijsko zdravlje nakon nagle prodaje njenih akcija do koje je došlo zbog strahova da ova finansijska institucija neće moći da isplati kupone na neke od svojih najrizičnijih dužničkih vrijednosnih papira.\nNakon što su u ponedeljak njene akcije izgubile 9,5 odsto vrijednosti, Deutsche Bank je izdala vanredno obavještenje u kom uvjerava investitore da ima dovoljno sredstava u rezervama da isplati kupone u iznosu od 350 miliona dolara na dodatni kapital prvog reda koji dospijevaju u aprilu.\nNarednog dana izvršni direktor banke John Cryan izdao je obavještenje u kom tvrdi da je Deutsche Bank„čvrsta kao stijena“. Schenck je izjavio da otkup obveznica neće ni na koji način uticati na njenu sposobnost da isplati kupone na obveznice dodatnog primarnog kapitala, kao ni na njen plan finansiranja za ovu godinu.\nDeutsche Bank je do sada emitovala četiri milijarde od ukupno 35 milijardi planiranih za ovu godinu. Neke od starijih neosiguranih obveznica i obveznica dodatnog primarnog kapitala zabilježile su porast vrijednosti nakon ovih objava.\nJedna od starijih neosiguranih evroobveznica zabilježila je porast od 0,6 odsto, ali se njome i dalje trguje po cijeni od 97 centi za evro.\nObveznice dodatnog primarnog kapitala u iznosu od 1,75 milijardi, koje su pretrpjele znatni gubitak vrijednosti ove godine, ojačale su za 2,6 odsto u popodnevnim časovima trgovanja, iako se njima i dalje trguje po cijeni od 74 centa za evro.\nRoberto Henriques, šef odjeljenja za kreditnu analizu banke JP Morgan, rekao je da se ova objava ne odnosi na kapital, već da je usmjerena na stabilizaciju troškova finansiranja ove banke.\n„To pomaže da se situacija stabilizuje, ali na kraju, to neće imati nikakav uticaj na izloženost riziku dodatnog primarnog kapitala“, rekao je on. Agencije\nTagovi: deutsche bankizborobvezniceotkupvazno


#Svetu2017 - Zorana Mihajlović: Evropska komisija je u poslednjem izveštaju dala jednu od najboljih ocena upravo za poglavlje 14 koje se odnosi na saobraćajnu politiku i na to sam veoma ponosna : Nadlanu.com\n#Svetu2017 - Zorana Mihajlović: Evropska komisija je u poslednjem izveštaju dala jednu od najboljih ocena upravo za poglavlje 14 koje se odnosi na saobraćajnu politiku i na to sam veoma ponosna\nObjavljeno 18. nov 2016. / 15:45:07\nU susret konferenciji razgovarali smo sa ministarkom građevinarstva, saobraćaja i infrastrukture i potpredsednicom Vlade Srbije, Zoranom Mihajlović:\nKako ocenjujete izveštaj Evropske komisije i pogotovo poglavlje u vezi sa usklađenošću saobraćajne politike?\n- Evropska komisija je u poslednjem izveštaju dala jednu od najboljih ocena upravo za poglavlje 14 koje se odnosi na saobraćajnu politiku i na to sam veoma ponosna. To samo dokazuje da Srbija nastavlja put ka glavnom cilju: uvođenju i primeni evropskih standarda i članstvu u EU. U najnovijem izveštaju Evropska komsija je konstatovala napredak u svim oblastima saobraćaja, drumskom, avio-saobraćaju, železničkom i vodnom, a Srbija je dobila pohvale pre svega zbog usklađivanja zakonodavsta, kao i otvaranja železničkog tržišta u Srbiji. EK je pohvalila napore i za rad na pregovaračkom poglavlju 21 koje se odnosi na transevropske mreže, pre svega zbog preduzetih mera propisanih Berlinskim procesom. U izveštaju je ukazano na to da u narednom periodu treba da radimo na uvođenju takozvanih inteligentnih sistema transporta, koji ima za cilj dodatno unapređenje bezbednosti saobraćaja, kao i da se nastavi sa reformama u železnici.\nPovodom napretka Srbije na Duing biznis listi rekli ste da su elektronske građevinske dozvole dale svoj rezultat. Šta je još u planu Vlade i vašeg ministarstva u olakšavanju procesa i privlačenju investitora?\n- Tačno je da je najviše zbog uvođenja elektronskih građevinskih dozvola, koje je sprovelo ministarstvo koje vodim, Srbija na Duing biznis listi Svetske banke za dve godine skočila za 44 mesta. Samo u ovoj oblasti poboljšali smo položaj naše zemlje za više od 100 pozicija. Ove godine ušli smo u top 10 zemalja na svetu po sprovedenim reformama. Elektronska građevinska dozvola funkcioniše od 1. januara 2016, a u junu, julu i avgustu imamo rekordan broj izdatih dozvola u odnosu na svaki mesec prethodnih godina od 2007, od kada se prati statistika. Po uzoru na elektronske građevinske dozvole, sličnu reformu počinjemo i u katastru. Formirana je Rаdnа grupа kojа će se bаviti reformom i zаkonskim rešenjimа, kako bi Republički geodetski zаvod (RGZ) radio efikasnije. Očekujemo da će ova reforma još više poboljšati položaj na Duing biznis listi sledeće godine.\nNakon otvaranja puta Ljig-Preljina, šta je sledeći posao koji bi trebalo da bude završen na koridorima?\n- Auto-put od Ljiga do Preljine je najduži auto-put kroz Šumadiju koji je do sada izgrađen. Ovu najmoderniju saobraćajnicu otvorili smo u Takovu kako bismo i simbolički pokazala koliko poštujemo našu prošlost, ali brinemo da u budućnost idemo ovakvim auto-putevima. Sledeće što nas očekuje jeste povezivanje Čačka i Beograda kompletnim auto-putem. Prvo sledi završetak deonice Obrenovac–Preljina, što je planirano da bude gotovo do kraja 2017. U martu je planiran početak gradnje auto-puta od Suručina do Obrenovca dužine 17 kilometara sa novim mostom preko Save, kojim bi Koridor 11 bio spojen sa obilaznicom oko Beograda, a krajem leta 2017. gradnja dela obilaznice od mosta kod Ostružnice do Bubanj potoka. Ugovor sa kineskim partnerima o ova dva projekta potpisali smo tokom samita 16 zemalja centralne i istočne Evrope i Kine koji je održan u Rigi. Kad je reč o Koridoru 10, obezbeđeno je kompletno finansiranje i sve bi trebalo da bude završeno do kraja 2017. ili početka 2018. godine.\nSvojim potpisom podržali ste peticiju da 18. maj bude Dan sećanja na ubijene žene žrtve nasilja. Gde smo svi zajedno zakazali, društvo, država, institucije i stigli do takvih poražavajućih statistika?\n- Peticiju sam podržala i smatram da svaka žena i muškarac treba da je podrže jer je i to način da se pošalje poruka da nasilje nad ženama mora da se zaustavi. I što je još važnije, da je obaveza svih nas da nasilnike prijave. Veliki je problem za društo i kad strada jedna žena, a kod nas svaka druga trpi neku vrstu nasilja. Samo ove godine ubijeneno je 28 žena, a u poslednjih deset godina u porodičnom nasilju nastradalo je 326 naših majki, sestara i supruga. Ovaj poražavajući broj verovatno je mogao da bude manji da smo zajedno i organizovano delovali na sve aspekte kako bismo predupredili nasilje. Zato je pre dve godine i formirano Koordinaciono telo za rodnu ravnopravnost. Veoma je značajno da se nasilje nad ženama shvati ozbiljno i da se, pre svega edukacijom u najranijem uzrastu, izgradi svest o tome čemu sve to vodi. Ova Vlada unapređuje zakone koji se odnose na tu temu, a Koordinaciono telo za rodnu ravnopravnost, između ostalog, dalo je predlog da se u novom Zakonu o zaštiti od nasilja u porodici zaštite sve žene, bilo da su u bračnoj, vanbračnoj vezi ili samo u ličnom odnosu sa nasilnikom.


November » 2021 » Plus tri\nDr Dikić: Žene nikada neće biti ravnopravne sa muškarcima u sportu!?\nPrethodni članak doping o promeni pravila vezanih za transrodne sportiste je očigledno i na mene uticao, kao i na mnoge ljude koji su ga komentarisali.\n4.400 koraka dnevno za žene znači manje problema u seksu - To sam ja\nNivo kardiovaskularnih vežbi kod fizički aktivnih odraslih osoba obrnuto je proporcionalan sa erektilnom disfunkcijom kod muškaraca i pojavom seksualne disfunkcije kod žena\nBioidentični hormoni ne bi trebalo da budu bauk - To sam ja\nBioidentični hormoni imaju svoje mesto u terapiji meno i andropauze i lečenja velikog broja simptoma koje ova dva stanja nose\nAlarm! Da li je MOK svojom odlukom upravo promenio istoriju ženskog sporta?\nMeđunarodni olimpijski komiteta (MOK) je objavio nove savete sportskim federacijama o podobnosti transrodnih sportista, fokusirajući se na pravičnost, nediskriminaciju i sprečavanje štete.\nSaveti kliničkog doktora u sportskoj medicini: Zabraniti grupne preglede u klubovima\nUdruženje za medicinu sporta Srbije postoji više od 25 godina. To je verovatno retko strukovno udruženje sa tolikim kontinuitetom i rezultatima rada iza sebe. I nisu u pitanju samo skupovi, seminari i kongresi, već pre svega briga da se edukuju svi oni koji su zainteresovani za oblast sportske medic…\nAnne Marie Langsig (1960 – ) – She killed the cupboard\nTraveling through Scandinavia, More…\nMaslinovo ulje, mast ili suncokretovo ulje – šta je najbolje za prženje?\nMaslinovo ulje, mast ili suncokretovo ulje – šta je najbolje za prženje? - To sam ja\nEkstra devičansko maslinovo ulje i laneno ulje su najbolja za ishranu, ali ne treba da se koriste za prženje. Čini se da su suncokretovo ulje i masti bolji za prženje, ne samo zbog tačke dimljenja, već i zbog cene\nNisu sve supstance na listi zabranjenih – doping: Istraživanje kao način preispitivanja\nNisu sve supstance na listi zabranjenih - doping: Istraživanje kao način preispitivanja\nLista zabranjenih doping supstanci se menja svake godine i objavljuje 1. januara kao važeća za tu godinu. Svaka supstanca koja se nalazi na listi mora da zadovolji dva od tri kriterijuma: da poboljšava sportsku sposobnost, da izaziva neželjene efekte po zdravlje i da je suprotna etici odnosno fer pl…


Naslovne strane za subotu, 26. oktobar 2019. godine\nBeta 26. oktobra 2019. 09:55\nBeogradska štampa na naslovnim stranama današnjih izdanja piše o sporazumu Srbije i Evroazijske ekonomske unije o slobodnoj trgovini, ruskim raketnim sistemima „S-400“ i „Pancir“ uključenim u vojnu vežbu u Srbiji i drugim temama.\nALO – „Panika drma NATO zbog S-400 u Srbiji“, o vojnoj vežbi „Slovensko bratstvo“ na aerodromu u Batajnici u Srbiji.\nBLIC – „Tužilašto reagovalo na skandal u Bujanovcu“, pokretanje postupka protiv lidera Srpske desnice Miše Vacića zbog tamošnjeg govora. „Da li će nam sporazum sa Rusijom usporiti put ka Evropskoj uniji“, o dokumentu Srbije i Evroazijske ekonomske unije, potpisanom u petak u Moskvi.\nVEČERNJE NOVOSTI – „Srbija kupila Pancir“, list piše o ruskom raketnom sistemu.\nDANAS – „Makron zna da za Balkan EU nema alternativu“, intervju premijera Severne Makedonije Zorana Zaeva. „Vlada mora da objavi sve ugovore“, navodi Kancelarija poverenika za informacije od javnog značaja.\nINFORMER – „Srpski oficiri obučeni za S-400“ o vojnoj vežbi „Slovensko bratstvo“ u Srbiji.\nPOLITIKA – „Srbiji otvoreno tržište Evroazijske unije“, o sporazumu o slobodnoj trgovini potpisanom u Moskvi. „Šta pancir znači za našu Vojsku“, o ruskim raketnim sistemima.


Pirotski Deda Mraz - deda Stanko, zbog korone i bezbednosti mališana, odlučio da ove godine ostane u "civilu" | Pirot vesti\nPočetna/Više/Ljudi velikog srca/Pirotski Deda Mraz – deda Stanko, zbog korone i bezbednosti mališana, odlučio da ove godine ostane u “civilu”\nPirotski Deda Mraz – deda Stanko, zbog korone i bezbednosti mališana, odlučio da ove godine ostane u “civilu”\nSedamdesettrogodišnji Piroćanac Stanko Jovanović, popularni pirotski Deda Mraz, ove godine, teška srca, doneo je odluku da, nakon 45 godina, zbog korone ne obuče kostim Deda Mraza. Kako kaže, na ovakav potez se odlučio zbog činjenice da je nemoguće kao Deda Mraz održati distancu, posebno od mališana, pa će ove godine mnogi najmlađi Piroćanci biti uskraćeni za fotografisanje na gradskom trgu sa popularnim Stankom Deda Mrazom.\nZdravlje dece, ali i roditelja mu je bilo najvažnije u ovom trenutku, pa je zbog toga, deda Stanko, koji 45 godina uveseljava generacije Piroćanaca, odlučio da ovu godinu preskoči, a kako kaže, već naredne godine će nastaviti sa svojom tradicijom.\nPopularni Deda Stanko za Pirotske vesti kaže da je u 45 godina “dedamrazovanja” uveseljavao generacije Piroćanaca, često i po nekoliko generacija jedne porodice, često je na trg izvodio razne domaće životinje, koje gradski mališani retko imaju prilike da vide, poput magarice Vide, magarice Vendi, ali i ovce i druge domaće životinje.\nDeda Stanko je, kako je u više navrata kazivao, odrastao u siromašnoj porodici, u oskudici, sa svojim braćom i sestrama u mnogočlanoj porodici oskudevao je u mnogo čemu. Zbog toga je i odlučio da dobar deo svog života provede uveseljavajući mališane, ulepšavajući im novogodišnje praznike.\nEvo jednog videa iz arhive Pirotskih vesti.\nLEP GEST: Deda Mraz obradovao mališane svih zaposlenih u…\nDeda Mraz i Baba Mrazica obradovali mališane\nKošarkaši Pirota poraženi u Zemunu, kvalitet pojedinaca…\ncovid19 deda mraz distanca istaknuto korona virus nova godina praznici santa clause\nVojni lekari leče meštane pirotskih sela


Astronomi dobili zagonetni signal iz daleke galaksije - 07.06.2022, Sputnik Srbija\nAstronomi dobili zagonetni signal iz daleke galaksije\nTim astronoma sa Univerziteta Zapadni Sidnej u Australiji otkrio je misteriozni signal koji izvire iz spiralne galaksije NGC 2082. 07.06.2022, Sputnik Srbija\nČini se da su neki od najverovatnijih kandidata za poreklo signala pozadinski kvazar ili radio-galaksija.Dok tačna priroda signala ostaje nejasna u ovom trenutku, tim je došao do hipoteze o njegovom poreklu.„Nakon što su ispitali nekoliko mogućnosti, astronomi ukazuju da je najverovatnije poreklo signala „ekstragalaktički pozadinski izvor, kao što je kvazizvezdani objekat (kvazar), radio-galaksija ili aktivno galaktičko jezgro“, piše portal „Fiz.org“.„Nikakvi prolazni događaji nisu otkriveni Parkesovim teleskopom tokom tri dana posmatranja, a naši proračuni pokazuju da je J054149.24-641813.7 upola manje svetli od upornih radio-izvora povezanih sa FRB 121102 i 190520B“, napisali su. „Otkrili smo da je verovatnoća pronalaska takvog izvora iza NGC 2082 P = 1,2 procenta i zaključujemo da je najverovatnije poreklo J054149.24-641813.7 pozadinski kvazar ili radio-galaksija.“\nTim astronoma sa Univerziteta Zapadni Sidnej u Australiji otkrio je misteriozni signal koji izvire iz spiralne galaksije NGC 2082.\nČini se da su neki od najverovatnijih kandidata za poreklo signala pozadinski kvazar ili radio-galaksija.\nDok tačna priroda signala ostaje nejasna u ovom trenutku, tim je došao do hipoteze o njegovom poreklu.\n„Predstavljamo posmatranja radio-kontinuuma NGC 2082 pomoću teleskopa od 888 MHz do 9.000 MHz. Nekih 20 lučnih sekundi od centra ove obližnje spiralne galaksije, otkrili smo svetao i kompaktan radio-izvor nepoznatog porekla“, napisali su istraživači predvođeni Džoelom Balzanom.\n„Nakon što su ispitali nekoliko mogućnosti, astronomi ukazuju da je najverovatnije poreklo signala „ekstragalaktički pozadinski izvor, kao što je kvazizvezdani objekat (kvazar), radio-galaksija ili aktivno galaktičko jezgro“, piše portal „Fiz.org“.\n„Nikakvi prolazni događaji nisu otkriveni Parkesovim teleskopom tokom tri dana posmatranja, a naši proračuni pokazuju da je J054149.24-641813.7 upola manje svetli od upornih radio-izvora povezanih sa FRB 121102 i 190520B“, napisali su.\n„Otkrili smo da je verovatnoća pronalaska takvog izvora iza NGC 2082 P = 1,2 procenta i zaključujemo da je najverovatnije poreklo J054149.24-641813.7 pozadinski kvazar ili radio-galaksija.“


Javni poziv za nabavku tehnološke opreme i stručno osposobljavanje - Radio Srebrenik\nStanje na putevima / Pojačana frekvencija vozila: Radovi na nekoliko dionica\nJavni poziv za nabavku tehnološke opreme i stručno osposobljavanje\nDanas je u kabinetu načelnika Općine Srebrenik Nihada Omerovića upriličen sastanak sa predstavnicima malih i srednjih preduzeca iz oblasti metalske, drvopreradjivačke i tekstilne industrije, na kojem se razgovaralo o implementaciji projekta “Lokalni integrisani razvoj” na ovom općinskom području. Riječ je o razvojnom projektu koji provodi UNDP-i za BiH, a primarno finansira Evropska unija, čiji je cilj unaprijeđenje tehnološke opremljenosti i obuka radne snage u malim i srednjim preduzećima na području ove općine. Kako je rečeno na današnjem sastanku, Općina Srebrenik je među 21- om općinom u BiH koje su ukuljučene u realizaciju ovog trogodišnjeg programa, a čija je ukupna vrijednost 15 miliona eura.\nJavni poziv upućen je početkom ovog mjeseca, a zainteresovani predstavnici malih i srednjih preduzeća iz oblasti prerade drveta, obrade metala i tekstila mogu aplicirati za bespovratna sredstva po dva osnova. Aplikacije se podnose za nabavku tehnološke opreme za unaprijeđenje tehnološkog procesa, a ukupna sredstva koja se po ovom osnovu dodjeljuju su 50.000 KM, dok su za program stručnog osposobljavanja radne snage predviđena sredstva u ukupnom iznosu od 20.000 KM. Javni poziv je otvoren do 29. decembra ove godine, a zainteresovani predstavnici malih i srednjih preduzeća za učešće u ovom javnom pozivu, sve potrebne informacije mogu dobiti u Službi za investicije i razvoj Općine Srebrenik\nPrethodni članakPripreme za docek Božića u Srebreniku\nNaredni članakPolugodišnji koncert Odjeljenja muzičke škole Prve OŠ Srebrenik\nPripadnici Državne agencije za istragu i zaštitu (SIPA) ušli su jutros u prostorije Granične policije BiH u Sarajevu. Saznajemo da su zbog sumnje u koruptivne aktivnosti tokom prijema kadeta uhapšene...\nBIH I SVIJET9498


Uspešno završen Agro Info Karavan - Ozon Media\nPoljoprivredni proizvođači i sezonski radnici u 17 lokalnih samouprava širom Srbije imali su priliku tokom decembra i januara da se detaljno upoznaju sa pojednostavljenom procedurom angažovanja na sezonskim poslovima u poljoprivredi putem portala sezonskiradnici.gov.rs i mobilne aplikacije, jer je njihov grad obišao Agro Info Karavan, u organizaciji NALED-a i uz podršku Nemačke razvojne saradnje.\nTokom devet dana svim zainteresovanim predstavnicima lokalnih organa, kao i predstavnicima proizvođača i sezonskih radnika,predstavljena je procedura, prednosti elektronske prijave i podeljen promotivni materijal.\nNakon uspešno realizovane reforme kojom je uvedena elektronska prijava sezonaca, promocija na terenu ključna je za razumevanje benefita legalnog angažovanja, kako za poslodavce tako i za radnike. Organizatori Agro Info Karavana, zahvaljujući kome je dodatno na lokalu promovisana reforma angažovanja sezonskih radnika u poljoprivredi, potvrdili su potrebu za pravom informacijom svih zainteresovanih strana – zaposlenih u lokalnim samoupravama, filijalama Nacionalnih službi za zapošljavanje i Centara za socijalni rad, i posredno, poljoprivrednih proizvođača i sezonskih radnika.\n– Veliki poljoprivredni proizvođači koji imaju potrebu za većim brojem sezonskih radnika uredno koriste pojednostavljenu elektronsku proceduru za prijavu i odjavu radnika i zadovoljni su sprovedenom reformom, dok manji poljoprivredni proizvođači najčešće svoju proizvodnju obavljaju uz pomoć porodice, komšija, organizuju mobe i tu pomoć ne prijavljuju. Cilj promocije na lokalu je da se zainteresovane strane dodatno informišu o benefitima ove reforme i da razumeju zašto je važno prijavljivati radnike bez obzira da li je reč o malom ili velikom poslu, radniku ili prijatelju – kažu u NALED-u.\nAgro Info Karavan je posetio Zrenjanin, Niš, Čačak, Kraljevo, Suboticu, Bačku Topolu, Inđiju, Sremsku Mitrovicu, Svilajnac, Jagodinu, Zaječar, Negotin, Vrbas, Odžake, Sombor, Žabalj i Grocku.\nAgro Info Karavan u poseti Sremskoj Mitrovici\nS obzirom na dosadašnje dobre rezultate i efekte uvođenja sistema elektronske prijave sezonskih radnika u oblasti poljoprivrede, u planu je proširenje sistema na druge delatnosti u kojima se često javlja potreba za povremenim i kratkotrajnim angažovanjima, pre svega u turizmu i ugostiteljstvu, građevini i pomoći u kući, najavljuju iz NALED-a.\nSkele ispred Policijske uprave u centru nisu prepreka građanima da odrade svoje poslove u PU\nU Srbiji još 2.080 novoobolelih i 19 preminulih\nU sredu počinje jesen\nKraj septembra od 25 do 30 stepeni\n„Kad noćima ne dolazim i kada falim ti, ne plači“: Zbogom, Marina


Planinka i definitivno kupuje Kuršumlijsku Banju - Top Novosti\nNaslovna Društvo Planinka i definitivno kupuje Kuršumlijsku Banju\nPlaninka i definitivno kupuje Kuršumlijsku Banju\nPredsednik Opštine Kuršumlija Radoljub Vidić je danas saopštio da je AD “Planinka” iz Kuršumlije jedina otkupila tendersku dokumentaciju za kupovinu Kuršumlijske Banje i da se u ponedeljak, 12. avgusta očekuje konačna odluka o prodaji ove banje.\nNaime, na tenderu za prodaju Kuršumlijske Banje koji je Vlada Srbije raspisala pre dvadesetak dana, jedino je AD “Planinka” otkupila tendnersku dokumentaciju u visini od pet miliona dinara.\nKuršumlijska Banja se prodaje po ceni od oko 1,5 miliona evra.\nOčekuje se da će predstavnici Vlade Srbije prihvatiti ponudu “Planinke” i da će, kako je to danas kazao predsednik kuršumlijske opštine Radoljub Vidić: “Prvi gosti ovu banju posetiti već naredne godine nakon što bude rekonstruisan i stavljen u funkciju nekadašnji Zavod “Žubor”.\nKuršumlijska Banja ne radi već skoro dve decenije, a nekadašnji velelepni Zavod “Žubor” kao i ostali objekti u ovom, nekada jednom od najpoznatijih banjskih lečilišta u bivšoj Jugoslaviji biće stavljeni u funkciji.\nOčekuje se da posao u ovoj banji nađe oko 100 novih radnika.\nAnonymous August 10, 2019 At 6:17 am\nAnonymous August 10, 2019 At 10:54 am\nNAPOKON , SAMO DA OPET NE BUDE (PATKA) LAZ ….BAŠ SAM PRE 3 DANA BIO TAMO I PRIZOR JE J E Z I V … SVAKA ČAST I DAJ BOŽE DA MALO I OVO PRELEPO MESTO OŽIVI ….💪💪💪\nA August 10, 2019 At 6:54 pm\nAnonymous August 10, 2019 At 10:56 pm\nSvaka čast direktoru AD” Planinke ” – volela bih da postigne isto ONO sto je postigao sa LUKOVSKOM BANJOM i njenim žiteljima da takav uspeh postigne i sa ovim prirodnim blagom ! Bravo ❤❤❤SAMO NAPRED\nAnonimus August 11, 2019 At 12:23 pm\nPlaninka lepo napreduje ali to nije rešenje za Kursumliju, ni jedna fabrika nije izgrađena u tom gradu. Grad na granici a od privrede nista\nPredsednik Opštine Kuršumlija Vojimir Čarapić obišao je danas radove na asflaltiranju putnog pravca Baćoglava - Selište - Žegrova - Rastelica koji su u punom...


Put od Banjaluke do Klašnica najfrekventniji u Srpskoj | Glas Banja Luke - Nezavisni online magazin\nBANJA LUKA, 18. novembra – Magistralni put od prijedorske petlje u Banjaluci do Klašnica predstavlja najfrekventniju relaciju magistralne i regionalne putne mreže u Srpskoj.\nPotvrđeno je to “Nezavisnim” iz “Puteva Republike Srpske”, odakle su naveli da u najfrekventnije relacije spadaju i dionica magistralnog puta Doboj – granica RS (Karuše), te dionice magistralnog puta Gradiška – Nova Topola (stara gradiška cesta), te Nova Topola – Klašnice (stara gradiška cesta).\nNa sve četiri ove dionice se u prosjeku dnevno kreće više od 10.000 pa sve do 25.000 vozila, potvrđeno nam je iz “Puteva Republike Srpske”, odakle su dodali da na ovim dionicama postoji uređaj za stalno brojanje saobraćajnog opterećenja.\nPodsjetimo, na više dionica magistralnih i regionalnih puteva u Republici Srpskoj postavljeni su i pokretni brojački sistemi, a još neke od dionica su se pokazale kao jako frekventne.\nPeriodično brojanje vozila u septembru i oktobru pokazalo je da je izuzetno opterećena i dionica magistralnog puta Čatrnja – Gradiška na kojoj je 5. septembra registrovano čak 11.278 vozila.\nIzuzetno frekventnom pokazala se i dionica magistralnog puta Prijedor – Kozarac, na kojoj je 4. septembra izbrojano 11.250 vozila, te dionica magistralnog puta Doboj (Poljice) – granica RS (Stanić Rijeka), na kojoj je 25. septembra evidentirano 10.664 vozila.\nMilija Radović, direktor Agencije za bezbjednost saobraćaja RS, ističe da na ovim najfrekventnijim dionicama posebno pažnju treba obratiti na odstojanje između vozila, ali da je potrebno biti oprezan i zbog brojnih priključnih puteva.\n“Na rastojanje posebno treba obratiti pažnju u predstojećim mjesecima, pošto je vidljivost smanjena iz više razloga. Na primjer, noć je duža, a osim toga, česte su i kiše, magla i tako dalje. Kada je riječ o relaciji Banjaluka – Klašnice, treba obratiti pažnju i na vijadukt u Zalužanima, jer se, posebno u jutarnjim satima, kondenzuje voda te stvara led”, pojašnjava Radović u izjavi za “Nezavisne”.\nPodsjetimo, kako su ranije saopštili “Putevi Republike Srpske”, na brojnim saobraćajnicama postavljeni su pokretni brojački sistemi, koji rade na principu vazdušnih crijeva, te broje, ali i kvalifikuju vozila po dužini i brzini kojim su se kretala, s tim što to nema nikakvih posljedica po učesnike u saobraćaju, što znači da nećete biti kažnjeni ako prekoračite brzinu.\nIstakli su da se radi o uobičajenoj aktivnosti koja nema nikakvih posljedica po učesnike u saobraćaju.\n“Molimo sve učesnike u saobraćaju da prilikom nailaska na uređaj sa crijevima razvučenim preko cijele širine kolovoza voze uobičajeno, te da ne koče forsirano, ako nema potrebe za tim. Posebno molimo građane Republike Srpske da uređaje ne diraju i ne oštećuju”, kazali su iz “Puteva Republike Srpske”.\nPrethodni članakServisne informacije za 18. novembar 2019.\nNaredni članakPronađeno tijelo nestale Soke Tintor iz Banjaluke


turizam Arhiva - Страница 2 од 13 - Far\nPočetnaPosts Tagged "turizam" (Page 2)\nU Grčku tek posle 1. jula, za sada ni preko Bugarske\nDržavljani Srbije koji nemaju boravišnu dozvolu u nekoj od zemalja Evropske unije neće moći da uđu u Grčku do 1. jula. Bugarska granična policija saopštila je da granicu Bugarske i Grčke mogu da pređu samo državljani EU. To znači da građani Srbije ne mogu u\nPomoć Vlade Srbije ugostiteljstvu, turizmu i putničkom saobraćaju\nMinistarstvo finansija saopštilo je da je na sednici Vlade Republike Srbije usvojen regulatorni okvir kojim se pruža dodatna podrška privrednim subjektima čija je pretežna šifra delatnosti iz oblasti turizma, ugostiteljstva i putničkog saobraćaja, a zbog otežanih ekonomskih uslova usled pandemije Covid-19. Privrednim subjetima iz navedenih oblasti\nUdruženje građana "Ponišavlje" iz Pirota učestvovaće u projektu: „Podrška preduzetništvu i promovisanje turističkih usluga", u partnerstvu sa opštinom Vidin i Kulturnim centrom "Bratstvo 1869" iz Ćustendila (R. Bugarska), kao vodećim partnerom. Projekat je odobren u okviru drugog poziva za podnošenje predloga projekata u okviru Interreg-IPA\nagro-eko-tur, reporter, video\nNapušteno kameničko „Selište“ – spoj geološke i ljudske istorije\nMalo je mesta gde se na uskom geografskom prostoru prepliću fosilni ostaci bića iz mezozoika i artefakti iz XVII, XVIII ili XIX veka kao što je to slučaj sa Kamenicom. Ovo staroplaninsko selo koje se nalazi severoistočno od Dimitrovgrada, na samom obodu plodnog Visočkog polja,\nSportsko turistički centar “Caribrod” je i ove godine učesnik na Međunarodnim sajmovima u Sofiji i Beogradu, jednim od najvećih smotri na kojima se predstavljaju turistički potencijali gradova. Međunarodni sajam turizma u Sofiji održan je od 13. do 15. februara u Inter Ekspo Centru. Na tom sajmu\nSTC “Caribrod” na Međunarodnom sajmu turizma u Istanbulu\nSportsko turistički centar “Caribrod” učestvovao je na 24. Međunarodnom sajmu turizma “EMITT 2020”, koji je od 30. januara do 2. februara održan u Istanbulu. Ovo je jedan od najvećih sajmova u svetu, a po prvi put na poziv Turističke organizacije Beograd, predstavio se STC “Caribrod”. Na\nPortal E-turista počinje sa radom u Srbiji\nPortal E-turista koji sadrži podatke o svim objektima za smeštaj i ugostiteljske usluge u Srbiji počinje sa radom. On će omogućiti da se preko interneta prijave gosti, obračunaju boravišne takse i zatraži kategorizacija objekta. Za sada se sistem testira u šest lokalnih samouprava, a od\nPeta po redu gastro-turistička manifestacija “Dani caribrodske šušenice”, koja se ovog vikenda održava u Dimitrovgradu pod sloganom “Ukus novembra”, protiče u znaku velikog broja izlagača i posetilaca, a posebno turista iz susedne Bugarske. U centru pažnje je šušenica, za čiji kvalitet su se u sportskoj\nVIDEO: Florian Knaus o aktivnostima i planovima ETH Univerziteta na području Dimitrovgrada\nGost portala FAR je Florian Knaus, predavač na ETH Univerzitetu u Švajcarskoj. Tema razgovora je proučavanje koje grupe studenata iz Ciriha već osam godina provode na području Dimitrovgrada, kao i njihovi zaključci koje su prikupili tokom terenske nastave. Gospodine Knaus, Vi ste ovde ispred jednog prestižnog\nOd prošlog vikenda dobar deo turitičkih znamenitosti opštine Trn, moguće je obići i biciklom. Napravljena je staza „VeloErul“, a pomoć za njeno trasiranje pružila je Amabasada Francuske u Bugarskoj. „VeloErul“ je naziv prve planinske, biciklističke staze u opštini Trn, u zapadnom delu Bugarske. Kako piše BNR,\nZZJZ Vranje: U Pčinjskom okrugu 87 novozaraženih, u Bosilegradu 9 inficiranih https://t.co/6aojbsP73K 3 hours ago


RTCG - Radio Televizija Crne Gore - Nacionalni javni servis :: Ekonomija :: MA prevezao 5% više putnika nego lani\nZA ŠEST MJESECI 04. 07. 2019. 11:52 >> 11:51 0\nNacionalni avio-prevoznik Montenegroerlajnz (MA) za šest mjeseci ove godine, prevezao je 262.954 u sve tri kategorije saobraćaja. To je za 12.221 putnika ili 4,9 odsto više u odnosu na isti period prethodne godine koja se računa kao rekordna po broju prevezenih putnika, navodi se u saopštenju nacionalnog avio prevoznika.\nIz MA ističu da su i u prethodnom mjesecu nastavili sa odličnim komercijalnim rezultatima. U sve tri kategorije saobraćaja prevezeno je ukupno 77.348 putnika, što je 5 odsto više nego u junu prošle godine.\n"Najnoviji podaci pokazuju da je MA i u drugom kvartalu ove godine nastavio pozitivan i uspješan trend ekonomskog rasta sa početka godine. Činjenica je da smo uspjeli da prevezemo više putnika u odnosu na prošlu godinu koja je po svemu bila rekordna", kazao je izvršni direktor MA Živko Banjević.\nOčekuje da se to pozitivno odrazi na prihode i poslovni rezultat.\n"Međutim tu je i dalje prisutan niz otežavajućih okolnosti koje se odnose prije svega na visoku cijenu avio-goriva, a potom i na ekstremno visoke troškove restauracije i iznajmljivanja zamjenskih motora za avione tipa Embraer. Plan nam je da u ovoj jubilarnoj godini u kojoj MA slavi 25 godina od osnivanja prevezemo više od 660.000 putnika, i ostvarimo bolji poslovni rezultat u odnosu na prošlu godinu", kazao je Banjević.\nOn je naglasio da MA i pored velike konkurencije za šest mjeseci ove godine i dalje prednjači u broju prevezenih putnika na crnogorskim aerodromima.


Jasan nemački stav o Srbiji | Politika | DW | 22.11.2012\nJasan nemački stav o Srbiji\n„Nužne pretpostavke za pristupanje Srbije EU moraju biti ispunjene. Na evropskom putu važno je normalizovati odnose sa susednim državama, posebno sa Kosovom“, poručio je nemački ministar spoljnih poslova Gido Vestervele.\nŠef srpske diplomatije Ivan Mrkić se u sredu (21.11.) u Berlinu po prvi put sastao sa šefom nemačke diplomatije Gidom Vesterveleom. Dvojica ministara složili su se u oceni da su odnosi između Srbije i Nemačke vrlo bliski i intenzivni, a da tome u prilog govore kulturna i ekonomska razmena između dveju zemalja, nemačke investicije u Srbiji, ali i veliki broj Srba koji žive u Nemačkoj.\nTema razgovora prvog susreta ministara inostranih poslova Srbije i Nemačke bili su odnosi dveju zemalja, dalji proces integracija Srbije u Evropsku uniju i budućnost dijaloga između Beograda i Prištine.\n„Mi smo danas razgovarali o Srbiji na njenom putu ka EU, o Srbiji koja je povela politički dijalog sa predstavnicima Prištine. Imao sam priliku da iznesem šta se do sada događalo u tom dijalogu, kakve su naše namere i šta se od toga očekuje“, rekao je Mrkić.\nVestervele: Važno normalizovati odnose sa susedima\nSrbija da umanji “azilantski pritisak” na EU\nVestervele je istakao da je pitanje daljeg procesa evrointegracija Srbije usko povezano sa normalizacijom odnosa sa susednim državama, posebno sa Kosovom. On je rekao da očekuje da uslovi visoke predstavnice EU za spoljnu politiku i bezbednost Ketrin Ešton, koji se tiču spremnosti nove srpske vlade na punu saradnju u pregovorima i na primenu sporazuma potpisanih između Beograda i Prištine, u potpunosti budu ispunjeni.\n„Nemački stav je jasan, a to je da nužne pretpostavke za pristupanje Srbije EU moraju biti ispunjene. Na evropskom putu važno je normalizovati odnose sa susednim državama, posebno sa Kosovom. Konstruktivni angažman oba partnera u procesu razgovora je neophodan“, rekao je Vestervele. Nemački ministar takođe smatra da je Srbija u poslednjih par godina mnogo toga uradila da se približi Evropskoj uniji, a rezultat toga je dobijanje statusa kandidata za pristup Uniji.\n„Kada sam pre dve i po godine bio u prvoj zvaničnoj poseti Beogradu i tada se pričalo o uslovima koje Srbija mora da ispuni da bi pristupila EU. To nije bilo lako ostvariti, ali Srbija danas ima status kandidata za pristup Uniji,“ zaključio je Vestervele.\nUticaj Haga na dijalog sa Prištinom\nŠef srpske diplomatije rekao je da je Vestervelea upoznao sa reakcijama u Srbiji na oslobađajuću presudu Haškog tribunala u slučaju hrvatskih generala Gotovine i Markača. Iako nije želeo da spekuliše o presudi Ramušu Haradinaju čije izricanje je zakazano za 29. novembar, Mrkić je izjavio da bi eventualna oslobađajuća presuda mogla da utiče na dalji tok dijaloga između Beograda i Prištine: „Bitno je da sačekamo presudu i onda da je komentarišemo. Ukoliko se desi da presuda bude oslobađajuća razumljivo je da će naša reakcija biti vrlo burna.“\nKljučne reči Mrkić, Berlin, Vestervele\nTrajni link https://p.dw.com/p/16nqR


Ferštapen pokazao zrelost na početku sezone - Auto Republika\nПочетна Sport F1 Ferštapen pokazao zrelost na početku sezone\nFerštapen pokazao zrelost na početku sezone\nŠef Red Bulla, Kristijan Horner, kaže da se Maks Ferštapen pokazao „veoma zrelim“ na startu ovogodišnje F1 sezone, dok tim nastavlja da hvata zamah s Hondom.\nFerštapen je bio zaista sjajan u prve tri trke za Red Bull s trećim mestom u Australiji, a zatim dve četvrte pozicije u Bahreinu i Kini, s tim što ga je bezbednosni automobil sprečio da se nađe na podijumu i u Bahreinu.\nHorner je uveren u kontinuitet napretka u okviru saradnje s Hondom, a kako „veze“ između pogonske jedinice i RB15 jačaju, on pozitivne performanse na startu sezone vidi kao vitalan temelj za kasniji deo šampionata.\nUprkos Ferštapenovoj mladosti i poznatom temperamentu iz prošlosti, Horner je pohvalio dvadeset jednogodišnjeg Holanđanina za zreo pristup.\n„Mislim da se pokazao veoma zrelim“, rekao je Horner. „Vozio je tri odlične trke do sada, a i u Bahreinu je trebalo da završi na podijumu. Protiv Fetela je vozio sjajno i bio je priseban i zreo da „kući“ donese četvrto mesto.\nU ovoj fazi je najvažnije prikupljanje poena. Razlika još uvek nije velika u odnosu na momke ispred. On je i dalje ispred oba vozača Ferrarija u šampionatu a ima još mnogo, mnogo da se vozi.\nVažno je da se rivalima prepusti što je manje moguće u ovom delu sezone.“\nHorner kaže da je Red Bullova sposobnost da pobedi jednog od Ferrarijevih vozača u Kini, donela neophodan optimizam i uverenje da je napredak tima jasan, kao i da će deficit u brzini biti nadoknađen tokom ove sezone.\n„Sve se vrti oko evolucije. Naš cilj za ovu godinu je da neutrališemo razliku u odnosu na Mercedes i Ferrari, i mi to činimo“, rekao je on. „Razdvojili smo Ferrarije u Kini, a evidentno je da smo se u smislu tempa približili Mercedesu.“\nFerštapen je trenutno treći u generalnom poretku vozača, dva poena ispred Fetela i još jedan ispred Leklerka.\ntagovi: christian horner honda Max Verstappen rb15 Red Bull red bull racing\nprethodni Kristijan Horner: Red Bull nije planirao da pobeđuje u 2019.\nsledeći Mercedes ponovo može da zahvali Ferrariju za startne pozicije u prvom redu


“Niš-ekspres” sa popustom vozi u subotu do Beograda - juGmedia\n“Niš-ekspres” sa popustom vozi u subotu do Beograda\nNIŠ – Iz „Niš-ekspresa“ stiže dobra vest za sve one koji su planirali da ovih dana posete Beograd ili bi voleli da to učine.\nU subotu, 28. februara za sve polaske „Niš-ekspresa“ iz Niša do glavnog grada, povratna karta iznosiće 1.300 dinara umesto uobičajenih 1.900 dinara.\nU „Niš-ekspresu“ ističu da ovim popustom žele da pruže priliku pre svega mladim ljudima da posete Beograd i obiđu neke od njegovih kulturnih i istorijskih znamenitosti, ili posete neki od koncerata koji se u to vreme organizuju.\nU ovom preduzeću takođe naglašavaju da svi oni koji kupe povratnu kartu sami biraju vreme polaska do Beograda, i datum i vreme povratka iz našeg glavnog grada.\nPutnicima su, dodaju u „Niš-ekspresu“, na raspolaganju čak 22 polaska do srpske prestonice.\nOd Niša do Beograda i nazad, građani mogu svakodnevno da sa „Niš-ekspresom“ putuju za samo 1.300 dinara, ali ovaj popust važi samo za polazak u 16 časova, i dva polaska iz Beograda, i to u 8,30 i 17,45.\nPopust za ove polaske uveden je za vreme novogodišnjih praznika, međutim, važi i dalje zbog velikog interesovanja Nišlija, kao i žitelja drugih gradova i opština.\nOsveštan Časni krst u Duvaništu


“Sada ne odlaze zbog RATA”, MLADI sve više napuštaju BiH, uznemirujući PODACI! – Naši u svetu\n“Sada ne odlaze zbog RATA”, MLADI sve više napuštaju BiH, uznemirujući PODACI!\nObjavljeno 19/06/21 u 19:30\nSavremenom terminologijom rečeno ekonomske izbeglice i migranti su globalna realnost, ali na mikro planu u BiH ta realnost ima posebnu dimenziju s obzirom da se u kratkom vremenu “ponavlja odlazak iz BiH” – kaže predsednica Unije za održivi povratak i integracije Mirhunisa Zukić povodom sutrašnjeg Međunarodnog dana izbeglica, piše “Avaz.ba”.\n– Još nismo zaboravili ratno izbeglištvo kad su građani sa decom odlazili da bi živote spasili u inostranstvu. Većina njih je ostala u zemljama u koje su izbegli, i sada dolaze u BiH kao dijaspora. Teško se moglo pretpostaviti da će se mučna izbeglička stranica BiH istorije opet otvoriti, sada u miru… i da će ponovo hiljade mladih ljudi napuštati zemlju odlazeći, sada ne zbog granata i ratnih stradanja, nego zbog ekonomskih i socijalnih (ne)prilika u BiH – ocenjuje Zukić, uz podatak da je prema evidenciji Unije u poslednjih sedam godina, BiH napustilo 370.000 njenih stanovnika, uglavnom mladih i stručnih ljudi.\nDodaje da je paradoksalno da oni koji su bili deca u ratu i koji su s roditeljima proveli rat u BiH sada odlaze. Ima i onih koji su bili deca izbeglice u ratnim godinama, vratili se s roditeljima u BiH, i sada po drugi put bivaju izbeglice i nameravaju započeti “život ispočetka” u nekim drugim zemljama.\n– Očito je da imamo reprizu izbeglištva iz BiH, na sreću ili nažalost u miru. Ljudi odlaze poslednjih godina jer žele živeti s dostojanstvom, izvesnošću i socijalnom sigurnošću – kaže Zukić, uz zaključak kako je odlazak mladih, stručnih ljudi populacioni, ekonomski, kulturološki, problem kojim se, očito je, nadležni nivoi vlasti u BiH ne bave dovoljno ozbiljno.\nIzražava bojazan da će, s obzirom na posledice pandemije koje su se i te kako odrazile i na ekonomska kretanja u BiH, odlazak mladih ljudi u narednom periodu biti još veći. Ilustruje to podatkom da je samo u ovoj godini na području Unsko-sanskog kantona izdato 11.500 uverenja o nekažnjavanju, a što implicira odlazak iz BiH, a već je 3.500 mladih iz tog kantona otišlo u inostranstvo.\nMeđunarodni dan izbeglica, koji je ustanovljen 2000. godine odlukom Generalne skupštine Ujedinjenih nacija, obeležava se 20. juna s ciljem podizanja svesti o teškoj situaciji u kojoj se nalaze ljudi širom sveta koji su prisiljeni napustiti svoje domove.


Top 6 vežbi koje će vam pomoći sa bolom u leđima - Muški magazin - trendovi, fitness, lifestyle, saveti, devojke...\nBolovi u leđima su vrlo česta pojava, pogotovo ako veći deo dana sedite u nepravilnom položaju na neudobnim stolicama. Kada leđa postanu bola, onda čitavo telo trpi pritisak i tako nastaje nelagodni osećaj koji vas sprečava da budete aktivni i da budete produktivni.\nFizička aktivnost je glavni lek u borbi protiv boloba u leđima, a vežbe istezanja dolaze na prvo mesto.Ove vežbe opuštaju vaše mišiće i trenutno olakšavaju bol. Takođe, one mišiće jačaju i pomažu vam da izbegnete povrede i bolove.\nMi smo odlučili da vam predstavmo nekoliko vežbi koje će vam pomoći da sprečite bolove u leđima i da ih poptuno eliminišete. Ove vežbe radite svakog jutra i videćete neverovatne rezultate.\nPROČITAJTE SLEDEĆI TEKST: Radite ove vežbe svakog jutra ako želite isklesane trbušnjake


Nagli uspeh do skoro nepoznate osiguravajuće kuće bliske SNS-u | WebTribune\nHome U FOKUSU Nagli uspeh do skoro nepoznate osiguravajuće kuće bliske SNS-u\nGlobos, koji je od februara u vlasništvu funkcionera SNS Ostoje Mijailovića, beleži vrtoglavi rast u prodaji polisa obaveznog osiguranja automobila.\nDa li je za uspeh odgovoran kvalitet usluge, plaćanje većih provizija od propisanih ili bliskost sa vrhom režima, pita u svom tekstu Balkanska istraživačka mreža (BIRN).\nČlan sam SNS i tim se članstvom ponosim. Ipak, moram istaći da moje angažovanje u politici nema veze sa poslovanjem kompanija na čijem sam čelu.”\nOvako je za BIRN naveo Ostoja Mijailović na pitanje da objasni kako je malo poznata osiguravajuća kompanija Globos, za svega šest meseci od kada je u njegovom vlasništvu, napravila eksplozivni napredak na tržištu obaveznog osiguranja vozila.\nPREOKRET: EU planira proizvodnju zelenog vodonika koji bi u potpunosti izbacio Rusiju iz igrehttps://t.co/TgbOHqo0XT\nNezvanične informacije govore da u osiguravajućim društvima koja posluju u Srbiji postoji zabrinutost zbog naglog skoka u prodaji polisa Globosa i tendencije pada kod nekih drugih. Kažu i da su za ovaj nagli uspeh zaslužni politički uticaj i moć.\nOd većeg broja sagovornika, koji su želeli da ostanu anonimni, BINR je saznao da je Globos proboj na tržište ostvario širenjem mreže, koju razvija davanjem većih provizija od zakonom propisanih pet odsto prodavcima polisa.\nUz isticanje da je to sve moguće u uslovima političke zaštite i uticaja, jedan od sagovornika, koji je želeo da ostane anoniman, opisuje kako izgledaju susreti prodavaca polisa sa Globosovim ljudima zaduženim za širenje prodajne mreže.\n“Ne libe se da prilikom obilaska prodajnih mesta pričaju ljudima da su ‘državni projekat’ i da je poželjno pridružiti im se, uz nagoveštaj marketinške kampanje od jeseni ili zime, da su oni ‘srpsko osiguranje’ za razliku od svih ostalih. Pitam se šta je onda Dunav osiguranje ako nije srpsko?”, svedoči ovaj sagovornik za BIRN.\nOn dodaje da “ljudi iz oblasti osiguranja, koji su vam to rekli su izgovorili najgoru laž. Vrlo lako mogu da pretpostavim i iz kojih motiva ne govore istinu i sa kojom željom podstrekavaju vaš medij na ovakva pitanja”.\nJedan od sagovornika BIRN-a, koji je bio na čelu jedne osiguravajuće kompanije, ali nije želeo da mu se objavi ime, kaže da za uspeh Globosa nije zaslužan kvalitet usluga nego da se sigurno radi o dobro isplaniranoj akciji preuzimanja delova prodajne mreže neke druge osiguravajuće kompanije.\n“Za to su potrebni novci, najčešće potplaćivanjem njenih prodajnih resursa iznutra, i to najčešće u gotovini. Ako premija na tržištu osiguranja, prema podacima NBS, u prvom kvartalu ove godine raste za 8,5 odsto, a neko od osiguranja raste 300-400 procenata, nije realno da je to zbog posebnih pogodnosti, benefita ili posebnog kvaliteta njegovih usluga”, zaključuje ovaj sagovornik.\nO tome šta se zbiva na tržištu autoosiguranja novinari su pitali i regulatora tog tržišta – Narodnu banku Srbije, ali uprkos upornim pokušajima, odgovor je izostao.\nCeo tekst o Globosu i njegovom naglom uspehu možete čitati u tekstu BIRN-a na OVOM LINKU.


U izveštaju objavljenom na internet stranici Ambasade navodi se da je Crna Gora prošle godine uložila umereni napor da se eliminišu najgori oblici dečjeg rada.\n- Crna Gora je izvorna odredišna i tranzitna zemlja za trgovinu decom koja su prinuđena na prisilni rad, uključujući prosjačenje, posebno među romskom populacijom. Neke romske devojčice su u dogovorenim brakovima prodavane po Crnoj Gori i na Kosovu, gde su tretirane da služe - navodi se u izveštaju.\nDeca, posebno devojčice, prodavana su za seksualnu eksploataciju po državama regiona i Zapadnoj Evropi.\nNeka deca iz populacije Roma, Aškalija i Egipćana nailaze na prepreke prilikom registracije rođenja, što otežava njihovo školovanje i čini ih ranjivijim na prinudan rad, navodi se u Izveštaju.\nU ovom dokumentu se navodi da su visoke cene administrativnih taksi razlog velikog broja neregistrovane dece iz populacije Roma, Aškalija i Egipćana, ali se upozorava na činjenicu da njihovi roditelji nisu svesni važnosti registracije.


Američki državni sekretar Majkl Pompeo izjavio je da SAD ostaju sigurne u posvećenost Severne Koreje denuklearizaciji, iako je ka tome "dug put", a istovremeno je upozorio Rusiju, Kinu i druge zemlje da ne krše međunarodne sankcije protiv Pjongjanga.\nPompeo je upozorio da će Vašington ozbiljno shvatiti bilo kakvu akciju kojom se smanjuje pritisak na Severnu Koreju da odustane od nuklearnog naoružanja, prenosi AP.\nPompeo je u Singapuru rekao da SAD imaju nove, verodostojne podatke da je Rusija prekršila sankcije UN dozvoljavajući zajedničke poduhvate sa severnokorejskim kompanijama i izdajući nove dozvole za severnokorejske radnike u toj zemlji.\nPrema Pompeovim rečima, Moskva će biti upoznata s tim podacima, a takva praksa biće osuđena.\nOn je ove komentare u Singapuru, gde prisustvuje azijskom bezbednosnom forumu sa severnokorejskim ministrom spoljnih poslova, izneo nakon što je Bela kuća u četvrtak saopštila da je predsednik Donald Tramp primio novo pismo od severnokorejskog lidera Kim Džong Una na koje je brzo odgovorio, takođe pismom.\nTa prepiska, posle samita Trampa i Kima u junu, usledila je u trenutku kada se javila nova zabrinutost u vezi sa posvećenošću Pjongjanga denuklearizaciji uprkos ružičastoj slici o napretku kakvu je Tramp predstavio.\nTurska ostaje ključna saveznica SAD\nUprkos naglom pogoršanju odnosa zbog zatvaranja američkog pastora, SAD i Turska ostaju vredni partneri, izjavio je Pompeo, istakavši da će dve zemlje nastaviti da sarađuju u okviru NATO i na drugim poljima.\nMas: Rusija da se pridržava međunarodnog prava\nRusija isporučila Siriji S-300\nTotalna blokada na granici, "rat" se nastavlja


DOBRI REZULTATI PRODAJE GRADSKOG GRAĐEVINSKOG ZEMLJIŠTA – Zrenjanin\nDOBRI REZULTATI PRODAJE GRADSKOG GRAĐEVINSKOG ZEMLJIŠTA\nZrenjanin je atraktivna destinacija za investicije\nOtvaranjem ponuda za kupovinu građevinskog zemljišta u javnoj svojini Grada Zrenjanina, 18. januara, priveden je kraju treći oglas za prodaju ovih nepokretnosti zainteresovanim investitorima. Najatraktivniji kupac – radi se o 100.000 kvadratnih metara, neposredno uz pogone „Fulgara” – je preduzeća MPZ „Agrar” u sastavu kompanije „Matijević”. Ova firma se obavezala da za to zemljište plati 94 miliona i 350.000 dinara. Planiraju da izgrade hladnjaču za voće, za početak – višnje.\nProdato je i nekoliko placeva za individualnu stambenu izgradnju, tako da će Grad Zrenjanin, u ovom ciklusu prodaje građevinskog zemljišta oprihodovati 138 miliona dinara. Zajedno sa dva prethodna konkursa, to bi dalo sumu od oko 185 miliona dinara.\nOvim rečima zamenik gradonačlenika Zrenjanina Saša Santovac, ukratko predstavlja rezultate otvaranja ponuda za kupovinu građavinskog zemljišta, po oglasu raspisanom sredinom decembra.\nNa pitanje kakav je kvalitet ovih investicija, ko su zainteresovani za kupovinu gradskog građevinskog zemljišta, Santovac ističe da, „kao društvena sredina, možemo biti veoma zadovoljni”.\n– Radi se o ozbiljnom investitoru iz realnog sektora, zainteresovanom za dalju finalizaciju voća. Odavno se govori o tome da je finalizacija osnovnih poljoprivrednih proizvoda nešto što je perspektiva za ekonomski proboj ovog dela naše zemlje, a sada se to i događa. Naravno, priznanje su zaslužli svi u gradskoj administraciji koji su radili na definisanju uslova datih u javnom oglasu.\nZamenik gradonačelnika ukazuje da je kvalitetnih investitora bilo i nakon prethodna dva konkursa.\n– Po oglasu raspisanom u aprilu prodato je 10 kompletno opremljenih parcela površine 17.832 kvadratna metra, u vrednosti od 24 miliona i 571.620 dinara. Izdvojio bih zrenjaninsku firmu „Kinetika inženjering” koja se bavi projektovanjem i izradom alata i sprava za zavarivanje, specijalne opreme za kontrolu zavarenih sastavaka i projektovanjem i izradom opreme za vatrogasna vozila – za austrijskog partnera. Ne zaboravimo ni „Bomist”, koji na lokaciji prema Elemiru gradi objekat za skladištenje kukuruza i žitarica, što je proširenje delatnosti ove firme. U trećem oglasu izdvaja se firma „Kompresor enerdži endžin servisiz” čija je delatnost servisiranje opreme visokog pritiska za potrebe naftne i procesne industrije, primenom kvalitetnih materijala i tehnika obrade.\nObjašnjavajući šta sledi posle odluke Komisije za građevinsko zemljište koja je izabrala kupce građevinskog zeljišta, Saša Santovac kaže da postupak teče saobrazno Zakonu o planiranju i izgradnji, sve do pribavljanja lokacijskih uslova i građevinske dozvole.\n– Budući da se radi o građevinskom zemljištu u javnoj svojini Grada Zrenjanina, svaka pojedinačna transakcija mora dobiti „zeleno svetlo” Gradskog veća, posle čega kupac-investitor potpisuje ugovor sa Gradom, pri čemu je potpisnik ugovora gradonačelnik Zrenjanina. Obaveze kupca gradskog građevinskog zemljišta se time ne završavaju. On mora regularno da uknjiži zemljište kao svoje vlasništvo i da za pet godina finalizuje investiciju – navodi Santovac.\nInače, zemljište namenjeno za investicije je, u skladu sa koncepcijom koja se primenjuje više od deset godina, kompletno opremljeno komunalnom infrastrukturom sa izgrađenom pristupnom saobraćajnicom, kao i elektro, vodovodnom i kanalizacionom mrežom.\n← POZDRAV REPUBLICI SRPSKOJ IZ BANATA\nPRIVREDNIK BUDIMIR JOVANOVIĆ – O POSLU, PLATAMA I PROMENI IMENA GRADA →


ZAJEDNIČKA INICIJATIVA BEOGRADA, SKOPLJA I TIRANE! Šarović uputio Vijeću ministara BiH inicijativu za prihvatanje 'Malog Schengena' - GlobalCir\nAmerikanac drugi put u tri godine osvojio 4 miliona dolara - como 1 hora ago\nDOKIDANJE AUTONOMIJE: Kina uvodi novi zakon o Hong Kongu, pooštrit će kontrole policije i obavještajnih agencija! - 3 horas ago\nSIBIR U PLAMENU: Gori 1,15 miliona hektara šume u nepristupačnom području! - 3 horas ago\nNakon “Pirata s Kariba” dolaze piratkinje s…\nMinistar vanjske trgovine i ekonomskih odnosa Bosne i Hercegovine (BIH) Mirko Šarović uputio je danas Vijeću ministara BiH inicijativu za prihvatanje takozvanog “Malog Schengena”, zajedničke deklaracije za unapređenje regionalnog ekonomskog prostora, kojom se omogućava potpuno i slobodno kretanje ljudi, robe, kapitala i usluga u cijelom regionu, prenosi Anadolu Agency (AA).\nRiječ je o deklaraciji koju su nedavno pokrenule Srbija, Sjeverna Makedonija i Albanija pozivajući i ostale zemlje regiona da im se pridruže, a čiji je cilj uklanjanje graničnih kontrola i drugih prepreka slobodnom kretanju unutar zone slobodne trgovine – CEFTA za sve zemlje Zapadnog Balkana, najdalje do 2021. godine.\nInicijativa, između ostalog, predviđa mogućnost prelaska granica sa ličnom kartom, priznavanje diploma i jednaku mogućnost rada sa stečenim kvalifikacijama, u svim zemljama regiona. Takođe, omogućiće se nesmetan protok roba, bez zadržavanja na granicama, što je posebno značajno ako se ima u vidu da prema podacima Svjetske banke, kamioni na graničnim prelazima unutar zapadnog Balkana godišnje provode oko 26 miliona sati.\nStav Šarovića je da Vijeće ministara BiH treba da podrži ovu inicijativu u najkraćem mogućem roku, uz procjenu da će njeno stupanje na snagu snažno uticati na ekonomski rast svih zemalja regiona.


TEŠKO BEZ VELIČKOVIĆA: Favorizovani Zemunci pobedili oslabljenje Leskovčane - Dnevnik Juga\nPočetna / GRADOVI / Leskovac / TEŠKO BEZ VELIČKOVIĆA: Favorizovani Zemunci pobedili oslabljenje Leskovčane\nSrdjan Stamenkovic 18/01/2020\tLeskovac, SPORT Ostavi komentar\nFavorizovana ekipa Zemun Farmacij,e koja sa Kragujevčanima deli poziciju na vrhu tabele Druge lige Srbije, pobedila je večeras u Leskovcu ekipu Zdravja rezultatom 64:73 (19:20, 17:17, 16:20, 12:18).\nLeskovčani su u nastavak sezone ušli oslabljeni neigranjem najboljeg igrača i kapitena Vladimira Veličkovića, što je bio prevelik minus za ekipu koja u svojim redovima nekolicinu rekovalsecentata, ali i dvojicu aktiviranih povratnika Ristića i Tešovića.\nI pored brojnih problema, domaćin je hrabro ušao u duel sa favoritom, a na brojne probleme u ledenoj dvorani se nadovezao i katastrofalan šut za tri poena – samo 16%, od kojeg ipak nisu odustajali pa su pogodili 5 puta iz 30 pokušaja. Ni gosti se ne mogu pohvaliti dobrim šuterskim izdanjem, ali su pogodili dva puta više iz dva pokušaja manje, što je uz 9 skokova više bilo dovoljno za slavlje ove večeri u Leskovcu.\nZa ekipu Zdravlja Leskovac su igrali: Tešović 3, Jugović 18 (4 asistencije, 3 skoka, index 20), Stojković 6 (6 skokova), Petković 2 (4 skoka), Ristić 1, Nedeljković, Dojčinović 6 (4 skoka, 3 ukradene lopte), Marić 20 (7 skokova, 4 asistencije, index 24), Prica 4 (4 skoka), Prokić 4 (3 skoka),\nU sledećem, 15. kolu košarkaši Zdravlja gostuju u Subotici gde će odmeriti snage sa ekipom Spartaka.\nTagovidruga liga srbije KK Zdravlje KK Zdravlje Leskovac kk zemun fitofarmacija\nPrethodni Prekršajne kazne od sada možete platiti preko interneta\nSledeći Lazar Milić iz Dadinca, potporučnik Vojske Srbije, prvi stigao do časnog krsta u Vlasotincu


Dušan Mandić popeo Pro Reko na krov Evrope!\nVaterpolisti Pro Reka osvojili su večeras titulu prvaka Evrope, nakon što su na finalnom turniru u Beogradu u finalu pobedili Ferencvaroš rezultatom 9:6 (3:2, 2:3, 2:0, 2:1). Pro Reko je do titule predvodio srpski reprezentativac Dušan Mandić sa tri postignuta\nNikola Rađen se vratio u Zvezdu da završi karijeru!\nVaterpolo klub Crvena zvezda se ozbiljno pojačao, pošto su u klub stigli “zlatni delfin” Nikola Rađen i japanski reprezentativac Jusuke Šimicu. Nikola Rađen je potvrdio da je dogovor između AEK-a i Crvene zvezde postignut oko njegovog povratka. „Vratio sam se\nRegionalna liga: Crvena zvezda pobedila Partizan u derbiju\nU toku je turnir Regionalne lige u vaterpolu, u kojoj učestvuju i srpski predstavnici, a danas se igrao derbi meč između Crvene zvezde i Partizana. Nova pobeda crveno-bellih, nakon pobede u prvenstvu i Kupu Srbije. Oni su pobedili rezultatom 9:7,\nKorona virus nije uspeo da zaobiđe ni našu vaterpolo reprezentaciju. Trojica srpskih vaterpolista Andrija Prlainović, Dušan Mandić i Nikola Dedović pozitivni su na korona virus, saopštio je Vaterpolo savez Srbije. Naime, njihovi zdravstveni problemi su se javili nakon nedavno odigrane\nPobeda „Delfina“ protiv Mađarske za peto mesto\nVaterpolisti Srbije savladali su Mađarsku u meču za peto mesto FINA Svetske lige rezultatom 9:7 (2:1, 2:2, 1;2, 2:4). Nisu naši uspeli da se ovoga puta izbore za završnicu takmičenja, koji se prekidao, pa nastavljao zbog pandemije koronavirusa, ali je\nVaterpolisti Srbije pobedili Mađarsku u Svetskoj ligi. Sledi derbi sa Mađarskom\nVaterpolisti Srbije opravdali su ulogu favorita i u utakmici za plasmana od petog do osmog mesta FINA Svetske lige savladali reprezentaciju Francuske sa 10:6 (3:3, 1:1, 3:1, 3:1). U redovima Srbije najviše su se istakli kapiten Filip Filipović i Andrija


Budžetom za 2020. Užice je najpre opredelilo 20 miliona dinara za subvencije građanima koji žele da poboljašju enegretsku efikasnost u svojim domovima i nabave kotlove na gas i pelet. Posle ovoga, s obirom da je za rešavanje najvećeg problema u gradu odvojeno svega 0,83 odsto budžetskih sredstava, čule su se reči kritike na račun raspodele novca iz gradske kase.\nMeđutim, već u prošli petak Gradsko veće usvojilo je predlog prvog ovogodišnjeg rebalansa kojim je izdvojeno novih 20 miliona dinara za istu namenu, kako je objašnjeno u cilju zaštite životne sredine i smanjenje zagađenosti vazduha. Ovim će Užice u hronični problem uložiti rekordnih 40 miliona dinara s obzriom da je u proteklih pet godina za istu svrhu izdvojeno 52 milona ukupno.\nZa razliku od sredine decembra i sredine januara, kada su nekoliko dana za redom Užičani udisali vazduh označen kao opasan, situacija je trenutno nešto bolja zahvaljujući vremenski prilikama, ali je koncentracija PM 10 čestica i đači i dalje preko tolerantnih granica. Prema rezultatima poslednjih merenjima Zavoda za javno zdravlje vazduh u Užicu se vodi kao nezdrav za osetljivu populaciju.\nŠTA ČEKA ĐAKE OD 1. SEPTEMBRA Kako će pohađati nastavu JOŠ NIKO NE ZNA, ali poznate su promene u programu i JEDNA NOVINA u vezi sa raspustom


Štajnmajer: Pandemija uputila na solidarnost i suočila sa pojmovima slobode i odgovornosti\nBeta 25. decembra 2021. 09:55\nKorona virus je pokazao koliko je ljudski život krhak i uputio na solidarnost, a pandemija je naterala sve da se suoče s nekim novim ali i poznatim pojmovima poput poverenja, slobode ili odgovornosti, izjavio je je nemački predsednik Frank-Valter Štajnmajer (Frank-Walter Steinmeier).\n„Već dve godine pandemija odredjuje naš život, ovde i u celom svetu. Retko smo ovako na sopstvenoj koži iskusili koliko je krhak ljudski život i koliko je budućnost nepredvidiva, sledeći mesec, sledeća sedmica pa čak i sledeći dan. I trenutno moramo da se uzdržavamo u svakodnevici zbog nove varijante virusa“, rekao je Štajnmajer u božićnom govoru.\nKako je preneo Dojče vele (Deutsche Welle), nemački predsednik je dodao se posle dve godine pandemije šire frustracija, razdražljivost, otudjenje i nažalost agresija.\n„Istina je da u demokratiji ne moraju biti svi istog mišljenja. Ali mislite na to da smo svi mi jedna država i da ćemo nakon pandemije morati jedni drugima da pogledamo u oči“, rekao je nemački predsednik.\nOn je rekao da lično želi da zahvali „velikoj, često tihoj većini u zemlji“ koja se već mesecima ponaša obzirno i odgovorno i ukazao na značaj vakcinacije.\n„Možemo zaštititi sebe i druge! Srećan sam jer je najveća većina prepoznala šansu koju nosi cepljenje i da je shvatila koliko teške patnje i koliko smrtnih slučajeva se do danas time izbegl“, poručio je Štajnmajer.\nŠtajnmajer je takodje zahvalio svima koji su ove godine izašli na parlamentarne izbore i tako omogućili demokratsku promenu vlasti punu poštovanja prema drugoj strani, a ukazao je i na druge teme koje će biti bitne u budućnosti, poput zaštite životne sredine i klimatskih promena.


FutsalBALKAN - Nermin Kahvedžić zvanično prvo pojačanje Mostaraca\nNermin Kahvedžić zvanično prvo pojačanje Mostaraca\nDoskorašnji pivot MNK "Centar", Nermin Kahvedžić, zvanično je dogovorio saradnju sa mostarskim "Starim Gradom".\nMi smo već ranije pisali da je ova saradnja nadomak ostvarivanja, a Mostarci su je sada i potvrdili te će u narednom periodu godinama, ako ne najbolji, onda uvijek među najboljim pivotmenima lige braniti boje "Starog Grada".\nOn je prvo pojačanje Mostaraca, a nije tajna da bi oni u svojim redovima vrlo rado vidjeli i povremenog reprezentativnog čuvara mreže Bekira Hodžića, ali i Kahvedžićevog dojučerašnjeg saigrača Anela Radmilovića, po mnogima najboljeg igrača Bosne i Hercegovine. Jasno je da Mostarci imaju želja da doguraju što dalje u Evropi, te su im potrebni i kvalitetni igrači, a jednog će pokušati naći i u Hrvatskoj u liku jednog od hrvatskih reprezentativaca.Takođe, na meti je i jedan od najboljih trenera regiona, što jasno odslikava ambicije aktuelnog šampiona Bosne i Hercegovine.\nMore in this category: « MNK "Brotnjo" ostavlja iza sebe lošu sezonu u Premijer ligi Omerbegović i Aladžić dobili nagrade od N/FS BiH »\nDan nerešenih rezultata u Bang…\nZa malo veliko iznenadjenje u …\nMalo dva Bešlijina gola: Hale …\nPETKOVIĆ I MILOSAVLJEVIĆ ZA NA…\nU Gornjem Milanovcu gostovao š…\nČeligija i Sipović karijeru na…\nNastavlja se Premijer liga, na…\nGlavna runda pred nama: Mostarci u novom lovu na Elitnu…


Milorad Dodik protiv nametanja političkog okvira koji ugrožava RS-u | 058.ba\nMira Andrić - 23. februara 2014.\t058.ba\nANDRIĆGRAD – Predsjednik RS Milorad Dodik je prilikom posjete Višegradu u kompleksu Andrićgrada, potvrdio dobru saradnju predsjednika DSS Vojislava Koštunice prema Republici Srpskoj koja je, kako reče, oduvijek bila pozitivna.\nDodik se složio sa Koštunicom vezano za potrebu jedinstvenog djelovanja srpskog nacionalnog korpusa kada je u pitanju očuvanje Srbije i RS-e, kao osnovnih vrijednosti jednog naroda koji je samo fiktivno podijeljen granicom ali koji živi istim kulturnim i vrijednosnim sistemom ne dirajući druge narode.\nDodik je podsjetio na posljedice globalne krize koja nije zaobišla ni ovo područje i koja je dovela do pada ekonomije.\n„Sada ti kreatori globalne krize pokušavaju na razne načine, preko nevladinih organizacija i agentura na ovim prostorima da pobude ljude na politička dešavanja i krizu usmjere na politički tok u BiH. I pored toga što smo vidjeli da je nasilje vezano isključivo za FBiH oni i dalje pokušavaju da taj problem vežu za cijeli prostor Bosne i Hercegovine“, istako je Dodik.\nOn je prozvao Jelka Kacina koji je svojevremeno komandovao Terirtorijalnom odbranom Slovenije čije su jedinice ubijale vojnike JNA na prostru te bivše republike.\n„Sada u ulozi evropejca ne propušta priliku da šalje loše poruke srpskom narodu, pokušavajući da sa sličnim njemu kreiraju neku nemoguću državu. Trenutno u FBiH sve govori da vlast uopšte ne funkcioniše i da su stvari u rukama plenuma građana i ulice“, kazao je Dodik i pozvao sve u Republici Srpskoj i vlast i opoziicju, kao i nevladin sektor koji misli slobodarski da sačuvaju mir i na miran način sačekaju izbore za nekoliko mjeseci i na legalan način izaberu vlast za koju misle da im odgovara.\n„Samo legalni izbori legitimišu naš kapacitet i našu Republiku a sve drugo vodi u nestabilnost RS-e i mogućnost nametanja političkog okvira koji je protiv Republike Srpske“, pojasnio je Dodik danas u Andrićgradu.\nIdejni tvorac Andrićgrada Emir Kusturica je današnjim gostima pokazao 80 posto završenog grada od kamena koji je od velikog interesa za Višegrad i Republiku Srpsku, pa i region.\nOznake: Emir Kusturica, Milorad Dodik, Vojislav Koštunica


septembar, 2010 | IEF Beograd\nArchive: septembar 2010\nPripreme za reviziju za 2010 godinu u punom zamahu\nUlazimo u poslednji kvartal ove izveštajne godine, i preduzeća uveliko ugovaraju reviziju. Kao revizori preduzimamo sve mere kako bismo kod svojih klijenata podigli pažnju koja garantuje kvalitetne finansijske izveštaje. U tom smislu sačinjavamo plan aktivnosti sa svakim klijentom, prikupljamo prethodne informacije o svim bitnim činiocima finansijskih izveštaja klijenata, određujemo kritično važne tačke za kontrolu, dajemo smernice za dobru organizaciju godišnjeg popisa.\nSvest o značaju ispravnih finansijskih izveštaja u Srbiji, sudeći po mnogim znacima, je formirana i deluje. Svest odgovornih u privrednim društvima je jasno orijentisana na dizanje kvaliteta finansijskih izveštaja.\nJedna od mera povećane pažnje prema finansijskim izveštajima je činjenica da privredna društva u toku izveštajne godine puno ranije sklapaju ugovore sa revizorom. Što ranije sklopljen ugovor, to ranije angažovan revizor i komunikacija u povodu pripreme i prezentacije finansijskih izveštaja.\nOvde dajemo neke naglaske o pridavanju povećane pažnje prema kvalitetu finansijskih izveštaja u Srbiji.\nKriza osnov za probleme u finansijskim izveštajima\nPrethodna godina je bila godina krize. A kriza podrazumeva i odgovarajuće teškoće u sačinjavanju i prezentaciji finansijskih izveštaja. Problemi bazično potiču iz dveju činjenica:\nStav korisnika finansijskih izveštaja. Banke i drugi korisnici finansijskih izveštaja drže do toga da ovi budu „istiniti i objektivni“, što znači da je u njima iskazana istina o finansijskom stanju i finansijskoj uspešnost izveštajnog entiteta. Uz to, gubici iskazani u finansijskim izveštajima zatvaraju vrata kod kreditora a u mnogim slučajevima i na konkursima.\nPotreba prezentatora da se u svet izađe sa prihvatljivim izveštajima. Kriza je udar na mogućnost ostvarivanja održivih rezultata. Izveštaji mogu imati atest revizora po kome su „istiniti i objektivni“, međutim njihovu kredibilnost ruše loše iskazani rezultati. A ko ne ostvaruje dobre rezultate, slabi poverenje onih sa kojima treba sarađivati. Strah od nekredibilnih izveštaja goni one koji ih prezentiraju na „doterivanja“ kako bi se iskazali izveštaji sa kojima se može ići u svet. I, to je često uvod u „kreativno knjigovodstvo“.\nOdgovor na ovu situaciju je radno podizanje pažnje prema kvalitetu finansijskih izveštaja. A ova pažnja podrazumeva:\nDizanje kvaliteta upravljanja, što znači da se firme moraju voditi ka boljim rezultatima putem efektnijeg i efikasnijeg angažovanja resursa.\nDizanjem kvaliteta svih faktora koji doprinose kvalitetu samih izveštaja, što podrazumeva zdravu orijentaciju uprave, solidnu organizaciju računovodstva i jačanje internih kontrola i revizije.\nAktiviranje svih kontrola nad finansijskim izveštajima. Kontrole su kako interne tako i eksterne, pa je potrebno sve organizovati i koordinisati rad nad ukupnim kontrolama.\nRevizori takođe pod pojačanim kontrolama\nRevizija u Srbiji je prepoznata kao značajan faktor jačanja kvaliteta finansijskih izveštaja. Zvanično deluje već preko deceniju i u stalnom je napredovanju. Trenutno su na spisku Komore ovlašćenih revizora 42 revizorske firme, a u njenom registru je 150 licenciranih ovlašćenih revizora. Broj uposlenih u revizorskim firmama u Srbiji je preko 1000. To je značajan potencijal.\nIzmenama Zakona o računovodstvu i reviziji na samom kraju prethodne godine donete su značajne mere zatezanja discipline revizorskih firmi. Na osnovu tih izmena usledilo je:\nFormiranja organa nadgledanja nad radom revizorskih firmi. Organi tog nadgledanja su u Ministarstvu finansija i Komori ovlašćenih revizora\nIntenziviranje regulativnih mera. Već je u punom jeku sačinjavanje i donošenje novih podzakonskih akta radi operacionalizacije funkcije nadzora nad radom revizorskih firmi.\nKao rezultat toga, uskoro se očekuje aktiviranje nadzorne funkcije i prvi nalazi, a potom i oglašavanje nalaza i mera. U pozadini svega je i činjenica da su pooštrene mere za svaki prekršaj odredbi Zakona o računovodstvu i reviziji.\nReakcija revizorskih firmi je ubrzani proces usaglašavanja sa oštrijim zahtevima. Reč je o merama dizanja kvaliteta rada od čega će svi imati koristi.\nAko želite da dobijete ponudu za reviziju finansijskih izveštaja, popunite i pošaljite nam Upitnik za ocenu obima i kompleksnosti revizije finansijskih izveštaja za 2010. godinu, a mi ćemo Vam odgovoriti ponudom.


IT gigant Symphony koji posluje drugačije stigao u Srbiju\nIT kompanija Symphony (do skoro poznata kao DevLogic) je juče nakon 10 godina uspešnog poslovanja u San Francisku i Sarajevu otvorila svoju kompaniju i u Srbiji\n60 najboljih IT stručnjaka imaće mogućnost da radi na izuzetno atraktivnim projektima koji pomeraju granice. U moderno opremljenom poslovnom prostoru u Beogradu, koji se pruža na čak 3.500m2 i obuhvata bazen, teniski teren, teretanu i saunu, Symphony nudi jedinstvene uslove o kojima su domaći programeri do sada mogli samo da sanjaju.\nSymphony IT kompanija-radno okruženje/Foto: Symphony\nVećina kompanija tvrdi da su ljudi njihova najveća vrednost. Neke se zaista tako i ponašaju. Međutim, ova kompanija to zaista radi drugačije, zato što veruje da srećni ljudi rade odlične stvari.\nSymphony naočare/Foto: Symphony\n„Symphony filozofija podrazumeva rad sa najboljim ljudima iz oblasti IT-ja, postizanje najboljih rezultata i ispunjavanje očekivanja klijenata na najvišem nivou. Da bismo u tome uspeli, nastojimo da zaposlenima omogućimo rad u radnom okruženju koje podiže motivisanost na najviši mogući nivo. Jednako nam je važno da ostvare ravnotežu između privatnog i poslovnog života i da imaju vreme za prijatelje i porodicu – samo na taj način mogu da budu u potpunosti zadovoljni“, izjavio je Ivan Dragošan, direktor kompanije Symphony u Srbiji\nDomaćim IT stručnjacima kompanija nudi priliku da rade na projektima koji unose promene na globalnom tržištu. Pored Oculus Rift, FILIP pametnih satova, High Five uređaja, Symphony je razvio softver za pametne ODG naočare koje koriste NASA astronauti na Međunarodnoj svemirskoj stanici. Jedan od najnovijih projekata na kome će raditi je program za preventivno lečenje koji se radi na DNK uzorku novorođene bebe.\nDevLogic, Haris Memić, IT, Symphony


Dragi sugrađani, evo prilike da zajedno uradimo nešto da naš Obrenovac postane zeleniji, lepši i da se u njemu malo lakše diše. Početkom novembra nameravamo da okupimo 50 volontera koji će zasaditi 50 stabala drveća. Ali to nije sve, kako bismo promovisali održivu mobilnost i smanjenje emisije gasova sa efektom staklene bašte, očekujemo da volonteri dođu na planirane lokacije biciklom. Za sve učesnike smo obezbedili pribor za rad, zaštitne maske, kao i majice sa ilustracijom Zeleni Obrenovac.\nUkoliko želite da nam se pridružite, dovoljno je da popunite kratak prijavni formular, a mi ćemo vas blagovremeno obavestiti o detaljima događaja.\nNapomena: S obzirom na to da je broj učesnika ograničen i da će majice biti štampane u skladu sa prijavama, molimo vas da ne popunjavate formular ukoliko niste sigurni da ćete moći da učestvujete u akciji. Hvala unapred.\nAkciju sprovode Centar za građansko delovanje i Fondacija za mlade Obrenovca, uz podršku Ministarstva zaštite životne sredine i Javnog preduzeća za zaštitu i unapređenje životne sredine na teritoriji GO Obrenovac.\nRezultati Konkursa za zelene inicijative


Počinje rekonstrukcija vodovoda | Palelive.com\nPočetna Regija Foča Počinje rekonstrukcija vodovoda\nFOČA – Tenderska dokumentacija za prvu fazu rekonstrukcije fočanskog vodovoda, procijenjene na 2,4 miliona evra, spremna je i tender bi trebalo da bude raspisan u narednih desetak dana, rečeno je danas u Foči na predstavljanju ovog projekta.\n„Tender po međunarodnim standardima treba da bude otvoren 60 dana, a nakon toga odmah kreću radovi“, rekao je Mašić.\nProjekat Vodovod i kanalizacija Republike Srpske u 23 opštine provode Vlada Srpske i Evropska investiciona banka.\nPomoćnik ministra finansija Republike Srpske za upravljanje investicijama Radmila Mihić kaže da je vrijednost kompletnog projekta 100 miliona evra, a da se realizuje kreditom Evropske investicione banke od 50 miliona evra, grantovima EU, švedske agencije Sida i drugih donatora od 35 miliona, dok ostatak finansiraju opštine i Vlada Srpske.\n„Širom Srpske organizujemo radove na terenu, koji su u nekim opštinama već završeni i građani već mogu da osjete korist. Rok otplate kredita je 25 godina, uz osam godina `grejs perioda`, a kamatna stopa za prve dvije tranše koje smo povukli bila je 1,5 odsto, što ova sredstva čini najpovoljnijim na tržištu“, pojasnila je Mihićeva.\nPrethodni članakZa održavanje puteva 122.000 KM\nNaredni članakPremijerno prikazan film „Branio sam Mladu Bosnu“


Teslić: Od sutra ne rade vrtići - Glas Srpske\nSrna 27.03.2020 08:54\nTESLIĆ - Na području opštine Teslić od sutra prestaju sa radom svi vrtići u kojima je trenutno trideset troje djece, a naređuje se svim poslodavcima kod kojih su zaposlene majke ovih mališana da im se omogući da ne rade, saopšteno je iz opštinskog Štaba za vanredne situacije.\nUpis djece u prvi razred osnovnih škola obavljaće se telefonom od 31. marta do 3. aprila, a roditelji treba da pozovu školu na brojeve telefona koji će biti objavljeni i da daju osnovne podatke o djeci.\n"Roditelji ne treba da pribavljaju nikakve dokumente za upis za vrijeme vanredne situacije. Rodni list i uvjerenje o prebivalištu školama će dostaviti nadležene institucije - opštinska uprava i MUP Republike Srpske", navodi se u saopštenju.\nLjekarsko uvjerenje za upis roditelji ne treba da pribavljaju za vrijeme trajanja vanredne situacije, niti da dovode djecu izabranom pedijatru radi ljekarskog uvjerenja dok traje vanredna situacija.\nApeluje se na pojedince, preduzeća i institucije da sve vrste donacija i pomoći moraju da idu koordinisano preko opštinskog Štaba za vanredne situacije kako bi bile usaglašene i realizovane transparentno.\nPolicijskom kontrolom za vrijeme zabrane kretanja ustanovljeno je da su pojedini poslodavci izdavali dozvole za kretanje osobama koje nisu kod njih zaposlene i protiv njih će biti podnesene prijave zbog falsifikovanja isprava.\nSve objave na društvenim mrežama i portalima koje predstavljaju dezinformacije i unose nemir i paniku među stanovništvo, biće sankcionisane u skladu sa uputstvima Republičkog štaba za vanredne situacije, navodi se u saopštenju.


Vesti online / Sport / Fudbal / Čelsiju zabranjeni transferi do leta 2020\nLondonski Čelsi kažnjen je zabranom dovođenja igrača u naredna dva transfer roka zbog krženja pravi FIFA.\nTim sa Stamford Bridža neće moći da kupuje fudbalere do leta 2020, jer je prekršio pravila u vezi sa mladim fudbalerima.\nOsim ove zabrane, FIFA je kaznila Čelsi i novčano, 600.000 švajcarskih franaka, dok je Fudbalski savez Engleske (FA) kažnjen sa 510.000 franaka.\nČelsi ima pravo na žalbu u sledeća tri dana protiv ove odluke krovne svetske fudbalske organizacije.\n"Plavci" su kažnjeni zbog dovođenja stranih igrača mlađih od 18 godina, uključujući bivšeg napadača Bertranda Traorea.\nNa osnovu dokumenata koja su procurela u javnosti, FIFA je istraživala 19 Čelsijevih transfera u prethodne tri godine.\nNavodno njih 14 uključivalo maloletne fudbalere.\nNema sumnje da će ova odluka FIFA značajno podogiti Čelsi koji se muči sa rezultatima ove sezone pa se spekuliše o smeni trenera Mauricija Sarija.


BIHAMK / Očekuju se gužve na granicama, posebno na jugu BiH - Srebrenik.NETwork\nPočetna/Aktuelno/BIHAMK / Očekuju se gužve na granicama, posebno na jugu BiH\nBIHAMK / Očekuju se gužve na granicama, posebno na jugu BiH\nTarikM 27.04.2018\tAktuelno\nPojačana je frekvencija vozila na većini putnih pravaca u Bosni i Hercegovini. Posebno frekventan saobraćaj se očekuje u poslijepodnevnim satima, kao i sutra ujutro, naročito na putevima ka jugu zemlje.\nNapominju se vozači koji putuju izvan zemlje da na vrijeme prekontroliraju posjeduju li svu potrebnu dokumentaciju za prelazak granice.\nNa graničnim prijelazima Bosanski Brod, Bosanska Gradiška i Velika Kladuša na ulazu u BiH zadržavanja su od 60 do 90 minuta.\nNa ostalim graničnim prijelazima na ulazu i izlazu iz BiH promet vozila je pojačan, ali zadržavanja su do 30 minuta, saopćeno je iz BIHAMK-a.\nPrethodna Drugi pišu / U Tuzli pretučen Nikola Đurić, tvrdi da je na nacionalnoj osnovi\nSljedeća Promocija parfema / Kim Kardashian pozirala potpuno gola na stolu\nSama činjenica da je BKC odlučio ovu godišnjicu obilježiti i pozorišnom predstavom u vlastitoj produkciji, …\nNovi online muzej posvećen historiji mobilnog telefona trebalo bi da se pojavi u novembru i …


Partizanovci na malom fudbalu – Crno-bela Nostalgija\ncbnostalgija - 9. septembra 2011. 29. maja 2019.\nTokom svog postojanja, FK Partizan je učestvovao na mnogim manifestacijama koje nisu bile direktno vezane za takmičarske nastupe. Jedna od tih prilika za promovisanje kluba bio je i ovaj turnir u malom fudbalu, održan krajem sedamdesetih godina prošlog veka u legendarnoj Hali sportova na Novom Beogradu, dugogodišnjem domu KK Partizan.\nNa prvoj slici su Petar Borota, Boško Đorđević, Nenad Stojković, Ivan Golac, Miloš Radaković i Momčilo Vukotić.\n/klikom na svaku od slika dobićete veću rezoluciju/\nOvaj događaj uveličali su i košarkaši Partizana, a na slici je jedan od njih – veliki as Dražen Dalipagić:\nNaravno, pored Dalipagića je legendarni Moca Vukotić, a dalje sa leve strane ka desnoj u belim dresovima su Miloš Radaković, Boško Đorđević i u donjem redu Aranđel Todorović, a pored njega golman Rade Zalad.\nNa kraju manifestacije, zajednička slika sa rivalima na parketu.\nČak i ovakvi događaji, više zabavnog nego sportskog karaktera, privlačili su veliki broj navijača i gledalaca. Bilo je to vreme kada se timovi nisu menjali po nekoliko godina i kada nije bilo masovne rasprodaje igrača, pa su navijači imali jak osećaj identifikacije sa klubom.\nTagovano Dalipagić, mali fudbal, sećanja